text:
Nos di MEP por a tuma nota di expresionnan haci ultimo dor di un lider politico di un partido nobo riba e ley di financiamento di partidonan politico. Basa riba su expresionnan e ta bisto cu e no a compronde e ley of kisas kier hunga populista, asina Edgard Vrolijk di MEP a duna di conoce.
Dor di uza un nomber mas moderno kier pretende di no ta practica politica tradicional, pero e mesun practica aki nos conoce desde Status Aparte. Pues pa evita confusion y evita cu informacion incorecto ta keda comparti e ta hopi importante pa reacciona riba algun ponencia di e lider di partido nobo aki unda cu e intencion ta pa informa partidonan politico, pero tambe candidatonan.
Crowndfunding no ta nada otro cu donacion
MEP ta un partido cu desde 1971 tin miembronan activo cu te dia di awe via banco ta contribui cu nos partido. Tin ta duna 10 florin y otronan 25 florin pa luna y tur e miembronan aki ta ser registra den nos registro di partido y tur aña partdio MEP ta entrega su jaarverslag cu e cantidad genera dor di benta di rifa of otro actividad y tambe di miembronan cu ta regista, Edgard Vrolijk ta splica. Cu e ley aki den cuadro di transparencia cada partido politico y candidato tin di registra y haci e donantenan aki nan nomber publico p’asina pueblo por sa di unda ta haya e fondonan.
Awor cu un partido ta escoge pa pidi crowdfunding di maximo 1200 florin sea di persona natural of di un compania, esey ta escogencia di e partido, pero tin di recorde cu tin cowndfunding ta donacion. Pues su partido tin di registra cada hende of compania y cu prome cu eleccion mester entrega esakinan na Urna Electoral y unda esakinan ta bira publico. Pues cada ciudadano por wak of pidi pa wak di unda a genera e fondonan pa campaña.
Contribucion maximo di 30.000 na partido y 20.000 maximo na candidato
E ley di financiamento di partidonan politico ta cumpli cu e exigencianan di recomendacionnan di Europa di 2003, unda cu ta pidi pa transparencia. Den e cuadro aki nos a escoge pa pone un maximo n’e contribucion financiero na partidonan politico debi cu Gobierno mes no lo por subsidia partidonan politico debi n’e posicion financiero di Gobierno.
Prome cu e ley aki un compania priva por a financia tur partido politico cuanto placa cu nan kier y esaki tabata conta tambe pa candidatonan prominente.
Cu e ley aki un compania priva por duna un maximo di 30.000 florin na un partido politico, pues e por duna tur partido politico incluyendo e partido nobo cu kier Crowdfunding, pero e compania mester tene na cuenta cu e no por surpasa e suma aki y sigur e compania aki si ta duna tambe materialnan pa por ehempel BBQ cu esaki tambe ta hinca den e 30.000 aki.
Pa locual ta candidato ta conta mesun cos unda cu tin un maximo na donacion di un compania cu ta 20.000 florin cu ta inclui material. Y tin di tene na cuenta cu pa locual ta placa cash (transfer) tin un maximo di 3000 florin cu por ser acepta.
Pues no t’asina cu e compania por yega duna 30.000 florin cash manera e lider di e partido nobo ta pretende of yega duna 20.000 cash na un candidato, paso e ley ta bisa bon cla cu ta te un maximo di 3000 florin bo por duna cash den un solo biaha. Y hopi importante ta cu no ta permiti donacion mas di afo, manera a pasa den eleccionan anterior unda un persona manera Roberto Rincon cada bes tabata transferi $50,000 pa partido AVP. Y sigur tambe e lider di e partido nobo aki tin di tene na cuenta cu si un persona tin un compania p.e. un hotel y si esaki tin mas companianan, ta un compania so di e mesun doño por haci e donacionan maximo aki.
Benta di rifa, BBQ y otro manera di genera fondo manera koffiemorgen of benta di sopi
Tur candidato of partido por bende rifa di auto of cualkier otro forma di genera fondo cu no ta donacion directo, pero tin e obligacion di registra esaki y tur esaki tin di ser haci hunto cu un declaracion di un accountant.
Y sigur cu si ta haci uso como ehempel cu benta di BBQ y ta haci uso di donacionan di material di un compania, mester registra esakinan n’e balor di donacion y e compania cu haci e donacion aki mester tene un bon registro pa e no surpasa e 20.000 cu e por haci na donacion na candidato of e 30.000 florin na partidonan.
Y hasta si haci donacion di placa efectivo esaki no por ta mas cu 3000 florin y cu esakinan mester ser registra y tambe ta ser acompaña pa un declaracion di un accountant.
Pero sigur den cuadro di transparencia Edgard Vrolijk hunto cu colega Rocco Tjon cu t’esnan cu a traha e ley aki cu dos conseho positivo di Raad van Advies, lo bay haci uso di e Plataforma digital di Conecta cu Nos di Fraccion di MEP pa por splica e ley aki detayadamente pa por compronde e historia tras di esaki, e consehonan di Raad van Advies, Statuto di Greco y recomendacionan di Europa cu un ley di financiamento di partido politico mester por cumpli cu ne. Nos lo splica tur esakinan mas den detaye p’asina nos impedi mal comprendimento of mal uso di informacion pa hunga populista, cu por cierto ta un escogencia di cada ken pa core nan campaña. Sinembargo como representanten di pueblo Edgard Vrolijk ta haya cu ta su obligacion pa sigui informa pueblo debidamente y sigur un ley cu den Parlamento a haya 20 miembro di Parlamento cu a sostene cu tabata inclui partidonan politico POR, RED, MEP, AVP y partido independiente.


c: text/html

text:
ORANJESTAD, Aruba –07 augustus 2020
Aruba ta escala formalmente su cantidad di test cu ta ser haci pa dia pero tambe e control riba esnan cu mester ta den isolacion of cuarentena. E resultado di e esfuerso di mas test pa dia ta haci cu e cantidad di casonan positivo tambe ta aumenta; pa awe den 1060 test cu a ser haci a detecta 133 caso nobo. Per capita Aruba ta un di e paisnan cu mas test ta haciendo pa dia na mundo. Te ainda tur esnan cu a test positivo den e siman aki no tin mester di wordo interna den hospital y DVG y Gobierno ta desea nan un pronto recuperacion na cas.
Den e proximo 2 simannan nos lo sigui registra casonan di esnan cu na e momento aki ta den estado di encubacion y cu ainda no tin sintoma. Segun estadisticanan lo mira e efecto di e medidanan cu a wordo tuma te aki dos siman, si esnan den isolacion, cuarentena y tambe comunidad engeneral cumpli cu e instruccionan.
Na e momento aki tin un total di 279 persona positivo y isola, tambe tin un cantidad substancial di personanan den cuarentena debi na contacto cu esnan cu a test positivo. Pa por stop e virus di plama ta importante pa tur esnan concerni cumpli cu tambe cu e intstruccionnan y mantene nan mes den isolacion of cuarentena.
Pa GARANTISA cu e personanan concerni ta cumpli, KPA y DVG ta reinforsa nan teamnan encarga pa controla esnan den cuarentena y isolacion. Un yamada ta bay na tur persona cu a test positivo of esnan cu DVG a pone den cuarentena, pa nan atene nan mes na e condicionan. “Task Force” lo ta controlando cu mas frequencia y lo yega cerca bo na bo cas cualkier dia y durante cualkier momento di dia. Prome cu e Task Force yega nan lo yamabo y si bo no contesta bo telefoon of na momento di nan yegada nan no por localisa bo, lo haya un boet cu ta cuminsa na fl 1000,-. Asina ta DVG ta spera cu tur hende cumpli pa asina nan recuperacion por tuma lugar sin complicacion y e comunidad tambe por ta trankiel y proteha.

robotstxt: allowed

filter: keep


text:
Oranjestad: Diasabra algo pasa di 11’or di anochi, polis y ambulance ta wordo manda cu urgencia riba L.G. Smith Boulevard, na altura di Renaissance Marina Tower, pa un auto cu lo a dal un turista.
Na yegada nan ta bin topa cu un meneer benta riba vloer y un dama cu tabata grita sin piedad. E meneer kende ta un turista a bay crusa e caminda y probablemente no a pone bon tino y a subi caminda, net na momento cu di pariba tabata biniendo un Nissan Silvia.
E impacto tabata basta fuerte, e cabayero a haya un kap basta hundo na su frenta y tabata sangrando bastante, den e impacto e turista lo a dal cu su cabes contra e windshield y a scheur esaki.
Despues cu personal di ambulance a trata e turista na e sitio, a transporte pa hospital, despues di un rato a drenta informacion cu e turista su situacion ta stabil.
E Nissan Silvia a keda confisca y a wordo transporta pa warda di polis pa mas investigacion.


text:
News
Willemstad -Direktor Khalil Guribaldi a sostene un Entervista Ku Vice Presidente Di Fundashon ESE Senor Elvis Reed I Tambe Ku Tio Gino Sille kual ku ta Bosero Di Fundashon ESE,Fundashon ESE a indika na Pueblo Di Korsou ku dia 20 di november 2021 Sanikolas i Su Amigunan lo ta na korsou ,FundashonESE tambe a indika […]
E ko-fundadó dje grupo Kassav “Jacob Desvarieux”, ta den kuido intensivo.Jacob ta fungi tambe komo guitarista den e banda ku tin 42 aña di eksistensia. Aktualmente e ta den hospital na Guadeloupe ta rekuperando despues di a kontraé Covid-19 siman pasa.
WILEMSTAD-For di un prensipio redakshon di notisia ons radio a informa ku tin rumor riba jo Anne I tambe Germone Jo Anne ta Publika riba su facebook Bida ta un seri di desishon. Sigui sirbi boso den nos forma kustumbra di informá òf no? Esaki ta É pregunta ku a tene nos tur dos okupá […]
WILLEMSTAD – Ministerio di Desaroyo Ekonómiko ta informá ku no tin kambio den tarifa di bùs chikí i mediano entrante 1 di yüli 2021. Ministerio di Desaroyo Ekonómiko a haña indikashon ku aktualmente tin un lista di tarifa di bùs chikí i mediano di luna di yüli 2021 den sirkulashon. Por medio di e komunikado […]
Willemstad Tin Rumor Fuerte ku Germone de Lima i Joann Da Costa Gomez, nan 2 ta bai start i kuminsa ku nan propio programma na Kanal-8! i lo kuminsa labora na Telecuracao Redakshon di Notisia lo purba drenta den kontakto ku Germone i Jo Anne Pero pa konfirma esaki
Willemstad Direktor Di Ons Radio Curacao Khalil Guribaldi Duarnte di un facebook live a anunsia ku eta ta STOP ku su programa Dushi Mainta ,Ela Bisa durante su facebook live ku e nota hanjado hopi ekohido na su radio i lo wanta pa presenta e programa ,ela bisa si ku elo sigu bai rueda di […]
Staatssecretaris Paul Blokhuis van Volksgezondheid, Welzijn en Sport (VWS) brengt van 12 tot en met 17 juni een werkbezoek aan Curaçao en Bonaire. De aanpak van de coronacrisis en goede zorg en welzijn in het Caribisch deel van het Koninkrijk tijdens en na de coronacrisis zijn de belangrijkste thema’s van de bezoeken en gesprekken die […]
Willemstad E prome temporada, Fresku ta en buska di un modelo lokal pa e portada di Fresku Magazine su di 16 edishon. E buskeda aki a keda dokumentá estilo “ Reality show” i ta kla pa pueblo di Kòrsou mira na nos planta nashonal Telecuraçao.Temporada 1Manera ta konosí kaba, Nishaira Girigori a resultá e ganadó […]
Willemstad – ‘Helping girls with basic hygiene wisdom, using your hand as a symbolic power tool, being a first female to get more votes in history’; were some of the information shared by the three excellent keynote speakers who started the 18th virtual Annual Female Leadership Conference in Curaçao with the title: ‘Female leaders leading […]
Update Relato di Dia ekstraordinario di Gobièrnu di Kòrsou Toke de Keda ta bai bira for di 1or am pa 4:30 am. Tur establesimentu ku pèrmit pa esaki mester sera 1 ora mas tempran ke kumienso di toke de keda. Esaki ta drenta na vigor 2 di yüni 2021. Restorant, kasino, supermerkado etc, ku otro […]


text:
Kralendijk – Henter e asuntu di pandemia i e forma kon rápido kasonan ta oumentando aki na Boneiru a kohe un rumbo sumamente preokupante. E último dianan aki gran parti di e atenshon ta riba e situashon na skolnan aki na Boneiru. Den komienso di siman tabata maestro- i trahadónan di skolnan a bosiferá nan preokupashon pa e echo ku ta tuma tur sorto di medida, siendo ku apesar ku tin un protokòl eksistente, tòg ta asina ku ta parse ku no ta tene kuenta ku e seguridat na nos skolnan. Sigur si tene kuenta ku klasnan ta di pròp ku alumno komo si fuera nada no ta pasando.
ABVO a haña te asta aserkamentu di mayornan ku ta preokupá pa salú di nan yunan. Sierto mayornan a opta pa tene nan yunan na kas pa motibu di miedu pa nan yunan no keda kontagiá pa e malditu vírùs Covid-19.
Den un forma arogante i chantagioso, direktornan di skol ta manda karta bisa ku yu ku no bin skol ta wòrdu konsiderá e asina yama “ONGEOORLOOF VERZUIM”. Siendo ku nos por nos por konsiderá di parti di mayornan ku ta interpretá esaki komo: “KOM NAAR SCHOOL EN VERPLICHT BESMETTEN”
ABVO ta kondená e echo aki inmensamente kaminda ku mester por tin espasio pa buska un otro forma pa atendé ku henter e asuntu aki.
Un otro punto di preokupashon ta ku mayornan ku tin yu na krèsh tin ku tuma nan oranan di fakansi pa keda kas wak nan yunan.
ABVO ta konsiderá esakinan un echo no aseptabel. Enseñansa ta kai bou di Hulanda. Hulanda mester duna òrdu si tene na kuenta ku ya a bolbe bai kódigo oraño i ku te asta rueda di prensa a bolbe pasa den man di RCN. Esaki ta duna tur indikashon den ki direkshon nos ta bai. No ta bisa esaki ku hopi palabra, pero ta asina ta.
Gezaghebber Edison Rijna prudentemente ta sali duna kara, ku tur su bon intenshonnan, pero ta sierto desishonnan so ta den su man.
Nos yunan ta di nos i no di Hulanda. Ta nos tin ku sòru pa nos seguridat den e kasonan aki. ABVO ta apoyá tur medida pa kombatí e echo ku e vírùs ta sigui plama.
Enseñansa ta sumamente importante, pero no mas importante ku salú di hende.
Robert Sances
Presidente ABVO Boneiru


text:
Pronóstiko di tempu pa Kòrsou i bisindario bálido te djabierne mainta 06:00 o.l., 4 di ougùstùs 2017.
Pronóstiko
Pronóstiko di tempu pa Kòrsou i bisindario bálido te djabierne mainta 06:00 o.l., 4 di ougùstùs 2017.
Kompilá: djaweps 3 di ougùstùs 2017, 05:00 o.l. (09:00 UTC).
Tempu: Parsialmente nublá ku algun áwaseru lokal i no ta ekskluí posibilidat pa welek ku bos.
Temperatura máksimo lo alkansá 33 ºC i temperatura mínimo 26 ºC.
Solo ta sali 06:23 i ta baha 19:01 o.l.
Bientu: For di direkshon ost i moderá; forsa 3 te 4 (12 te 30 km/ora, 7 te 16 nudo). Prinsipalmente den áwaseru, ráfaga basta fuerte; forsa 5 (31 te 39 km/ora, 17 te 21 nudo).
Situashon general: Un ola tropikal situá riba e parti ost di Karibe ta move den direkshon west. Pa e motibu aki por spera den próksimo 24 ora un oumentu di nubia riba nos region ku algun áwaseru lokal prinsipalmente den oranan di mainta.
Kondishon di laman: Trankil te moderá ku altura di olanan entre 0.5 i 1.5 meter (2 pa 5 pia).
Sistemanan signifikante di wer tropikal: Ningun.
Fenómeno spesial: Ningun.
Perspektiva te djasabra mainta: Parsialmente te hopi nublá ku chèns pa áwaseru.
Meteorólogo: Abraham.
E próksimo boletin di tempu lo wòrdu publiká djaweps 12:00 o.l. (16:00 UTC).


text:
Montaña – Diabierna marduga algo prome cu 5’or Aruba ta conoce su di #58 atraco arma.
Informacion haya di Cuerpo Policial ta bisa lo siguiente.
” 04.51 melding a drenta via Centrale Post cu 2 dama a wordo atraca pa 2 cabayero cu arma di candela y papiando spanjo ( accent Venezolano) pafo di Montanja Park Appartements. E 2 atracadonan a obliga nan bay den camber caminda nan a wordo mara. A bay cu entre otro plaka. Na es momento aki patrouille Noord, BFTO y atraco team ta na e sitio. Kwalkier informashon cu por tin jama 100 of nos tiplijn 11141″.
Manera nos por wak atraconan ta continua, spera cu autoridad por pone man ariba e banda aki, cu manera nos por wak posiblemente lo ta tras di mas atraco ultimo dianan aki nan Aruba.
No ta descarta, cu mas atraco lo tuma luga, tanten cu autoridad no logra garanan.


text:
Mapanan di mundo no ta cuadra cu realidad. Especialmente un di e mapanan mas comun y cu hopi di nos a lanta cu’ne; e proyeccion di Mercator.
Con mundo ta diferente cu e mapa aki ta mustra? Pa cuminsa, Africa y Sur America ta mas grandi cu nan ta mustra di ta ariba e mapa, compara cu Europa y Norte America. E diferencianan ta grandi. Riba e proyeccion Mercator, Groenland y Africa tin practicamente e mesun tamaño, pero e realidad ta cu Africa ta 14 biaha mas grandi cu Groenland.
Con mundo ta diferente cu e mapa aki ta mustra? Pa cuminsa, Africa y Sur America ta mas grandi cu nan ta mustra di ta ariba e mapa, compara cu Europa y Norte America. E diferencianan ta grandi. Riba e proyeccion Mercator, Groenland y Africa tin practicamente e mesun tamaño, pero e realidad ta cu Africa ta 14 biaha mas grandi cu Groenland.
Proyeccion Mercator
Un motibo pakico e mapa no ta cuadra, ta paso ta imposibel pa perfectamente converti e superficio di algo cu tin e forma di un bala (mundo) den un imagen dos dimencional (plat) teniendo tur e formanan y e tamañonan relativo corecto. E proyeccion di Mercator ta desvia mas ainda di e realidad paso e proyeccion tawata traha pa navegadornan Europeo y Gerardus Mercator a adapta e proyeccion di tal forma pa por pinta ruta pa barco cu liñanan stret mientras cu den realidad e liñanan no ta stret. Cu e liñanan stret tawata mas facil pa navegadornan determina un direccion pa navega.
Otro mapa
E proyeccion di Gall-Peters ta un mapa cu ta refleha e tamaño di e continentenan hopi mas miho. Pero e mapa no ta cuadra completamente tampoco. Den e proceso di mantene e tamañonan di tur continente den bon relacion cu otro, e forma di e continentenan riba e mapa ta cambia. Pues mientras e proyeccion di Gall-Peters ta duna un miho impresion di e diferente tamañonan, e proyeccion di Mercator ta duna un miho impresion di e formanan di e paisnan.
Proyeccion Gall-Peters
Un otro mapa, e proyeccion di Winkel Tripel, ta duna un proyeccion basta realistico di mundo pa un mapa dos dimensional. E proyeccion aki ta crea un efecto di e forma rondo di mundo y tin un basta bon balansa entre proyecta tanto e tamaño y formanan corecto.
Proyeccion Winkel Tripel
Asina tin hopi mas mapa, hopi di nan crea specificamente pa un cierto funcion. Mientras cu tecnologia a desaroya, satelitenan cu GPS a haci cu mapanan ‘convencional’ ta hopi menos usa. Si bo kier wak un proyeccion corecto di mundo, ta miho pa wak un globo y no un mapa dos dimensional.
Den e programa di television The West Wing, e discrepancia di e proyeccion di Mercator ta wordo splica, hunto cu un teoria cu e bista di mundo eroneo aki subconscientemente a influencia e percepcion di hopi hende, creando un impresion cu paisnan occidental ta mas importante cu otro pais.
Un bon splicacion di e mapanan:


text:
“Coopera cu nos. Cu bo comportacion nos lo vence e crisis aki di berdad”.
Prome Minister Evelyn Wever-Croes, den conferencia di prensa di Gobierno di Aruba dialuna anochi, a enfatisa riba e comportacion di establecimentonan y ciudadanonan den e crisis aki bisando cu cooperacion di nos comportacion, nos lo vence e crisis aki di berdad.
Aruba a pasa mas di 10 caso activo desde apertura di nos fronteranan. Diamars a drenta informacion cu nos a yega na 14 caso activo. Den e casonan aki, tin local y turistanan cualnan tur a wordo isola. Prome Minister a indica cu e cifra aki no ta di preocupacion pa Gobierno cambia maneho y bin cu mas medida. Gobierno y Crisis Team a tene cuenta cu cifranan den planificacionnan y proyeccionnan pa habri fronteranan bek. Te ainda tur cos ta bayendo manera a premira.
Sinembaro, Prome Minister a duna di conoce, no ta e cifra aki ta preocupa Gobierno y Crisis Team. Pero ta e comportacion di algun ciudadano ta hopi preocupante. Fin di siman tawata tin aglomeracionnan na diferente establecimentonan na nos pais. Ta parce cu hopi hende no ta comprende e importancia cu mester tene distanciamento fisico di 1.5m for di otro ainda.
Si nos wak desaroyonan na otro paisnan, Miami por ehempel cu ta conoci pa su bida nocturno hopi activo, y otro paisnan, entre otro Spaña y Francia, cu ta habriendo nan economianan bek y ta habri pa turismo especialmente pa e bida nocturno, tin Toque de Queda na e paisnan aki. Otro paisnan ta cera anochi tempran tur establecimento cu ta bende alcohol. Otro paisnan ta pone multanan asina halto cu establecimentonan cu ta bende alcohol ta prefera di ni habri mes. Y tin paisnan cu ta kita subsidio di salario for e establecimentonan di entretenimento nocturno momento cu nan no cumpli cu e reglanan estableci.
Loke cu e paisnan aki tin en comun pa nan a tuma e medidanan aki ta cu nan a constata brote di e virus den e establecimentonan nocturno den e diferente paisnan aki, especialmente door di personanan iresponsabel cu no ta tene cuenta cu nan comportacion pa cu e reglanan estableci. Esaki ta loke, segun Prome Minister, kier evita na Aruba. Pa no bin cu e medidanan aki tambe na Aruba.
Prome Minister ta haci un apelacion na tur establecimento y club nocturno na Aruba, pa atene na reglanan y leynan. Articulo 4.1 di Decreto Ministerial cu ta wordo publica cada tres dia den cuadro di e crisis aki, ta indica (lid 1) cu tur establecimento, tienda, restaurant y of clubnan nocturno entre otro, tin pa indica unda cada cliente ta para of sinta; (lid 2) e doño di establecimento henter ora mester cumpli cu reglanan di higiene y distanciamento fisico di 1.5m; (lid 3) tur regla di higiene y distanciamento fisico di 1.5m ta aplicabel pa actividadnan pafo di e establecimentonan tambe; (lid 4) si cualkier establecimento viola un di e reglanan menciona, e por wordo cera temporalmente door di Polis.
Prome Minister a enfatisa cu e ultimo aki no ta un regla nobo sino ta para den leynan di e crisis aki desde principio y ta lamentabel cu hopi doño y cliente no ta atene nan mes na dje. Esaki ta causa hopi preocupacion y molester cerca demas ciudadanonan cu ta tuma e crisis aki na serio y ta afectando con nos turistanan ta sinti nan mes na Aruba. Esaki sigur, Prome Minister a duna di conoce, ta motibo fuerte pa cuminsa actua cu man duro.
“Ta importante pa cada ciudadano y doñonan di establecimento tin bon comportacion awo cu tur establecimento por habri y paga salario na nan trahadonan y pa nan mes tin nan entrada y contribui tambe pa nos economia draai. Tin regla, tin ley. Cuerpo policial lo cera tur establecimento cu no ta cumpli cu tur regla. E crisis aki ta hopi serio. Nos ta den e crisis ainda. Por ta ainda e peor mester bin. Pero e unico manera cu nos por sali vencedor di esaki ta si nos cada un mantene nos mes na e disciplina y e comportacion cu nos tin mester.
Aruba na e momentonan aki ta pasando den hopi reto pareu. Gobierno mester atende cu e tema economico y trece actividad economico bek na Aruba. Gobierno mester atende cu e tema financiero, pasobra no tin finansas suficiente pa cubri tur tarea di Gobierno. Tin reto riba e tereno di salud. Prome Minsiter ta finalisa pidiendo cada ciudadano pa coopera cu Gobierno.
“Coopera cu nos. Cu bo comportacion nos lo vence e crisis aki di berdad”.


text:
Enkuesta bou di empresanan tokante negosiashonnan di akuerdonan di komèrsio bilateral
Enkuesta bou di empresanan tokante negosiashonnan di akuerdonan di komèrsio bilateral
Geplaatst op 22 September 2021 dor di Ministerio Desaroyo Ekonómiko
WILLEMSTAD – Ministerio di Desaroyo Ekonómiko (MEO) ta trahando aktivamente pa sigui ekspandé nos merkado, entre otro pa medio di akuerdonan di komèrsio bilateral ku otro paisnan. Base pa e akuerdonan di komèrsio bilateral, mester ta un bista real di nos situashon aktual komo pais i kon nos empresanan lokal ta pará den e trayekto akí. Pues pa por logra esaki, MEO ta aserkando empresanan lokal ku un enkuesta pa asina haña un mihó bista riba e interes i disponibilidat pa yega na ampliashon di eksportashon.
Pa Kòrsou e akuerdonan bilateral lo mester resultá den mihó relashon komersial ku e respektivo paisnan ku ta parti di e akuerdo den término di e.o. eliminashon di aktual bareranan den transakshonnan komersial i aseptashon mutuo di otro su profeshonalnan. Enfoke di e enkuesta lo ta tantu riba empresanan lokal ku ya ta eksportá komo esnan ku kisas tin e intenshon pa eksportá den futuro. Den e enkuesta MEO ta enfoká no solamente pa haña un mihó bista riba e tipo di empresanan i e diferente sektornan, pero tambe ta bai a fondo riba e estadístikanan aktual di eksportashon di e empresa. Tambe ta duna informashon amplio tokante e akuerdonan di komèrsio bilateral. Resultado di e enkuesta akí lo mester kontribuí na puntonan di negosiashon ku paisnan, mihó kontenido pa ku futuro akuerdonan riba e tópiko i un ekspanshon duradero di nos merkado.
Eksportashon ta esensial pa kresementu ekonómiko
Kòrsou pa definishon ta un pais eksportadó. Nos ekonomia ta basá riba eksportashon di servisio i nos tabata fuerte den esaki. Nos refineria, nos haf, servisionan di logístika, aviashon, servisionan finansiero internashonal, turismo i zona franka ta ehèmpelnan di eksportashon di servisio ku a kontribuí na Kòrsou su ekonomia i a sòru pa nos tin un nivel di bida haltu kompará ku otro paisnan den nos region. Eksportashon di produkto tambe a kontribuí na nos ekonomia durante añanan. Pero eksportashon di produkto ta enserá mihó akseso na e merkado, retonan pa kombatí bareranan tékniko i nos fabrikantenan mester invertí den ahuste di nan produktonan pa por kumpli ku demandanan riba merkadonan internashonal. Esaki no ta un ehersisio fásil.
Netamente pa e motibu ei, gobièrnunan di diferente pais ta sera akuerdonan komersial pa fasilitá un akseso preferensial i eliminá bareranan tékniko ku ta eksistí, banda di fasilitá entrada di e produktonan riba merkado internashonal. Tur sobrá ta dependé di e dinámika di ofertanan i e demanda pa e produktonan. Ku otro palabra, nos por mira frutanan di e akuerdo komersial a base di e demanda riba e merkado internashonal i e abilidat di e empresa eksportadó di Kòrsou pa berdaderamente probechá di e demanda akí.
E enkuesta aktual ta duna MEO un mihó bista di e estado i kapasidat di e empresanan i kiko nan plannan ta pa futuro serkano, mediano i a largo plaso. Ta importante semper pa tene na kuenta ku un akuerdo komersial ta funshoná di ámbos banda; esta ku paisnan ta duna mesun nivel di akseso na otro. E kondishonnan di e kolaborashon mutuo akí ta keda palabrá den un akuerdo.
MEO a kuminsá manda e enkuesta digitalmente pa kada empresa entrante djárason 22 di sèptèmber i tambe lo hasi un bishita personal den e siman benidero pa finalisá e proseso huntu ku e empresanan lokal. For di awor MEO ta gradisí kada empresario ku duna su kolaborashon na e proseso akí.


text:
Awe 11 di juli ta recorda e di seis aña di traicion di nos autonomia!
“Mike Eman y AVP tabata e autornan principal di entrega di nos autonomia financiero na Hulanda”
Awe 11 di juli nos ta recorda cu 6 aña pasa Conseho di Ministro di Reino durante un reunion na Den Haag a dicidi pa laga ex-Gobernador Refunjol no firma e presupuesto 2014 di pais Aruba, mientras cu no a haci un investigacion di e presupuesto aki manera palabra entre Hulanda y Aruba. Cu e no firmamento aki Aruba oficialmente a haya un Aanwijzing di Conseho di Ministro di Reino.
Henter e entregamento di nos autonomia financiero a origina ora cu Gabinete Mike Eman a haci un desaster cu nos finansa publico caminda durante añanan largo nan a crea deficitnan financiero astronomico di mas cu 400 miyon florin pa aña y consecuencia di esaki tabata un redoblacion di nos debe nacional yegando te na mas cu 82% di nos GDP na 2014.
Incumplimento cu varios norma financiero
Hecho ta cu durante e transcurso di aña 2012 en adelante e Gobierno di Mike Eman no a cumpli cu ningun di e palabracionnan haci cu Hulanda pa trece e finansa di pais Aruba den un rumbo sostenibel:
1. NO a cumpli cu e norma di 1350 miyon florin di gastonan di gobierno
2. NO a cumpli cu e reduccion di deficit di 75 miyon florin tur aña
3. NO a cumpli e norma di -3.7% di deficit
4. NO a cumpli cu reduccion di e debe nacional, pero a aumenta esaki te na 4 biyon florin.
Tur esaki tabata e motibo cu Hulanda a conclui cu Gabinete Mike Eman no ta serio ya cu e tabata maneha e finansas publico den un forma iresponsabel y cual al final lo a conduci na bancarota di nos pais.
Pues e resultado tabata cu e gobierno di AVP a haya un Aanwijzing y un KB firma pa nos Rey Willem Alexander dia 11 di juli 2014 y cual finalmente a desemboca den institucion di un Comision Supervision Financiero, esta CAFT pa Aruba. Si esaki no ta entrega di nos autoomia financiero, ta con otro lo por a yama esaki anto?
Welga di hamber
E implementacion di e KB y Aanwijzing a conduci cu ex Prome Minister Mike Eman a bay bao palo di kwihi den un supuesto welga di hamber bebiendo Ensure durante 6 dia largo, caminda el a acusa y insulta e Hulandesnan como ‘verkrachters’ y asina a pone cara di henter nos pais na berguensa internacionalmente. No mester lubida tambe con den e dianan ey e activistanan di AVP a perde tur respet pa nos Gobernador cu insultonan baho y tambe tirando tur clase di obheto riba auto di nos Gobernador ora cu e tabata sali for di su oficina.
Finalmente Gabinete Mike Eman a haya su mes obliga di baha cabes y adapta e presupuesto 2014 y pa despues - pa complace e mesun verkrachtersnan aki - entrega nos autonomia financiero den man di Hulanda y CAFT riba e anochi di traicion di 27 augustus 2015.
Cu esaki tambe Gabinete Eman a percura pa skirbi un pagina scur den historia di nos pais.


text:
Literatura
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Literatura ta un conhunto of un coleccion di obra skirbi of oral cu ta relaciona tematicamente, lingualmente, door di e luga di origen, of door di e normanan cultural dominante. E palabra literatura cu ta provini di Latin, traduciendo e directamente e ta significa "conocimento di e cartanan" (for di e palabra di Latin littera, cu ta significa carta).E formanan mas basico di literatura ta poesia, prosa, ficcion y no-ficcion (non-fictie).
Definicionnan[editá | editá fuente]
E palabra "literatura" tin diferente significacion, dependiendo riba ken ta uz'e y den cua contexto.


text:
12-2020 – En conexion cu continuidad di negoshinan local: KvK a sigui brinda su servicio na e empresario y ta yuda trece solucion pa e preocupacionnan
Oranjestad – Camara di Comercio y Industria Aruba (KvK) a sigui hopi di cerca e situacion y e impacto di e COVID-19. E decisionnan cu Gobierno di Aruba a tuma pa bienestar y salud di nos comunidad tabata necesario pero a afecta comercio y economia en general. KvK no a para keto y a haci uzo di tur loke ta den su poder pa por continua y brinda servicio na negoshinan y actividadnan relaciona na e Registro di Negoshi y Registro di Fundacion.
KvK tin comecio na pecho
Durante e periodo dificil aki KvK a tene varios reunion y a duna oido na diferente preocupacionnan cu principalmente e empresanan chikito y mediano ta confrontando. KvK a expresa su opinion na Gobierno y asina duna aporte pa facilita p.e. e pasonan pa aplica na FASE y e areglo cu Gobierno a inicia pa yuda e negoshinan mediano y chikito (MKBs). Alabes KvK a comparti su punto di bista pa locual ta trata e loonsubsidie. KvK ta duna informacion na e comerciante encuanto e diferente ayudo cu ta disponibel na nan y lo sigui monitor e desaroyonan. Como stakeholder tumando parti den diferente comision, KvK ta duna consehonan na bienestar di e comunidad comercial y alabes ta brinda conseho directo na diferente Minister pa yuda e empresario chikito y mediano.
KvK a keda activo
No obstante e situacion caminda cu negoshinan mester a cera pa publico, KvK a haci tur posibel pa su servicio na publico keda disponibel. Hopi atencion a wordo duna na e posibilidadnan digital cu KvK ta brinda via su website www.arubachamber.com caminda e cliente tin acceso na servicio y informacion. Clientenan por consulta nan account digital via Mijn KvK/My Chamber y haci transaccionan, manda e-mail pero tambe busca informacion via e chattool disponibel via e website di KvK. E chattool ta un bon forma pa e cliente haya ayudo rapido sin cu e mester pasa oficina di KvK. Via e canalnan cu KvK tin disponibel, e staff di KvK ta semper cla pa yuda cu cualkier pregunta cu e empresario por tin relaciona cu su negoshi.
Na april 2019 KvK a introduci su plataforma digital nobo, locual cu a facilita e proceso pa den e crisis actual KvK su team por a traha y keda den contacto cu otro for di cas y cu ocupacion limita na oficina, continuando cu e proceso y tramitenan esencial di KvK. Documentonan manera statutonan y duplicadonan, pedida di extracto historico, Ministeriële Beschikkingen (permisonan cu ta drenta via DEZHI) a sigui wordo procesa. A ricibi hopi peticion online pa cu compra di productonan, inscripcion y cambionan den negoshi cu tambe a wordo procesa exitosamente. Pagonan por a wordo realisa online y asina e cliente por a cumpli cu e.o. pago di registracion di su negoshi.
E siman aki KvK a habri su oficina parcialmente pa publico y entrante 18 di mei proximo lo habri na e orario normal di 8.00 am pa 4.30 pm pa duna servicio encuanto benta di producto, pago di contribucion anual di registracion di negoshi y entrega di documentonan. KvK kier conseha publico pa keda haci uzo mas tanto posibel di e servicionan digital pa asina evita fila na e oficina di KvK y por uza e tempo mas eficientemente. E ta importante pa e empresario tin su cuenta digital via My Chamber y di e forma aki tin tur acceso na su propio informacion y servicionan di KvK relaciona cu su negoshi.
Evolucion di servicio awo en adelante
KvK ta continua na brinda servicio den forma di informacion na e cliente y esaki ta inclui su eventonan. Pronto e departamento di Business Information and Support lo informa e comunidad encuanto e planning pa eventonan digital. KvK a sigui brinda su cursonan Financiële Administratie voor Beginners (FAB) y Empresario Independiente (EI). Lesnan di FAB a continua den bon forma via Zoom meetings. Di e forma aki KvK lo mantene su servicionan y cursonan usando diferente plataforma di comunicacion. KvK ta keda explora e posibilidadnan y asina continua cu e servicionan digital.
Aruba, 15 di mei 2020
Camara di Comercio y Industria (KvK)Scroll To Top


text:
Kralendijk- Irvin Frans i Wernery Sambo dos kolega di otro resientemente a selebrá e echo ku binti aña pasa nan a drenta servisio di gobièrnu di Boneiru. òktober aña 1999 Frans i Sambo a kuminsá ku nan estudio pa bira ámtenar na e departamento di seguridat , Servisio Sentral di Vigilansia (SSV). Riba e fecha di 17 di desèmber mesun aña Frans i Sambo a pasa nan eksámen ku éksito, i pa 1di yanüari aña 2000 nan a bira ámtenar di seguridat asistente.
Aña 2005 Frans i Sambo a a haña e rango di ámtenar di seguridat promé klasse, durante nan trayekto den e kuerpo di SSV nan a traha na diferente instansia di gobièrnu. Na 10-10-10 nan a pasa pa e direktorado di Mantenshon di Òrdu i Seguridat komo inspektor B. Direktor di Supervishon i Mantenshon di Lei sr. Jair Tromp i Oswin Cristina hefe di departamento a dirigí palabra nan di felisitashon na e hubileonan i nan famia ku durante 20 aña a duna servisio na komunidat Boneriano. Tur dos a risibí nan sertifikado di rekonosimentu i e ènvelòp di gratitut.


text:
ATIA representando comercio a tuma nota di e situacion na waf di Barcadera unda Douane a pone trabow abow y consecuentemente cera e kraanchi di nos economia den protesta tocante di regla di seguridad.
Diahuebs ultimo ASTEC y SADA a purba di sali for di nan diferencia di opinion tocante e reglanan di seguridad pa subi tereno di waf na Barcadera segun normanan internacional di ISPS manera supervisa door di DSA (Directie Scheepvaart Aruba) y APA. Lamentablemente esaki no a yega na un solucion. ATIA den interes di comercio di Aruba ta respeta derecho di tur organisacion pero no por ta asina cu ta cera entrada di producto pa un diferencia di opinion.
Aruba ta depende pa mas cu 95% di importacion di producto for di exterior y un accion asina ta perhudica comercio y Aruba en general. Un daño incalculable ta wordo haci na nos economia y Aruba, mientras cu mester tin otro manera pa soluciona e situacion aki na mesa sin yega na un accion asina dañino pa nos pais.
ATIA ta lamenta cu e situacion aki a bay for di man y mester a yega na un caso den corte. ATIA representando comercio mester sali na vanguardia di comercio y ta spera cu asina por para e daño enorme cu e accion aki ta causando.


text:
WILLEMSTAD – Emsley Tromp ta ataká. Djaluna e presidente di Banko Sentral di Kòrsou i Sint Maarten a tene un konferensha di prensa kaminda el a bisa ku tin un kampaña di difamashon kontra dje.Segun Tromp ta un ehekutivo na Girobank a kumins’é, despues ku e banko a kai bou di kuratela na 2013. “Nos a deskubrí asina tantu iregularidat einan, ku e ehekutivo ei ta menasá nos i ke pa nos para e investigashonnan. Pero mi no ta sede pa intimidashon”, Tromp ta bisa.
Pakiko e korant Het Financieele Dagblad ta okupá su mes ku e kampaña di difamashon Tromp no sa. “Mi no ta komprondé pakiko un korant asina ta deklará echo inkorekto, ku ademas por nenga fásil.
Integro
Wikènt pasá e korant finansiero na Hulanda a baha riba e presidente di Banko Sentral di Kòrsou i Sint Maarten. Bou di su maneho Banko Sentral lo a tuma riesgo finansiero grandi. Tromp mes tambe lo a estafá ku gastu privá.
Den un rapòrt di supervishon di 2015 di Nederlandse Bank – e korant a deskubrí – tin pará ku tin prekupashon ta oumentá tokante un Banko Sentral di Kòrsou i Sint Maarten ku ta funshoná bon i ku ta integro.
Konskuensha
Tromp ta bisa ku e ta prepará pa ‘tene honor na su mes’. “Si mi ripará ku e asuntu aki tin konsekuensha pa e stabilidat finansiero di e pais i ta debilitá e konfiansa, komo no, mi ta saka mi konklushonnan. Pero mi ta konvensí ku aki ta trata di un kampaña di difamashon i ta p’esei lo mi kombatí e insinuashonnan.
Banda di Girobank Tromp ta mustra tambe riba e situashon rònt di e Konseho di Maneho di su banko. Esei ainda no ta riba su kapasidat kompleto. E duda di Nederlandse Bank no ta dirigí spesífikamente riba e direktiva, sino riba e Governance total di Banko Sentral, Tromp ta bisa. “Ta trata espesialmente di e echo ku Konseho di Komisario ta inkompletu i e kontroversia permanente den i entre e órganonan di e banko.
Ennia
Het Financieele Dagblad e siman aki a kuminsá un seri ku e akusashon ku doño di e kompania di seguro Ennia, e empresario iranes-merikano Hushang Ansary lo a ‘pluma’ e kompania. “Apsolutamente no ta bèrdat” Tromp ta bisa.
“Nos tin e obligashon di tuma medida si tin desaroyo ku ta afektá e interesnan di e doñonan di pólisa na Ennia”, Tromp ta bisa. “Pero no tin niun indikashon pa esaki. No tin motibu pa pániko. No tin motibu pa asumí ku nan pólisanan ta na peliger.”
Outor Dick Drayer


text:
AKSIDENTE KU 3 HERIDO.
Aki ta sigui informashon di KPCN relashoná ku un aksidente di tráfiko ku a tuma lugá awe mainta tempran:
Awe djabierne, 16 di september algu despues di 7or di mainta a drenta un yamada na sentral di polis ku un outo di famia lo a boltu den e area di Karpata. Mes ora a dirigí patruya di polis i ambulans pa e sitio i tambe a pidi asistensia di brandwer pa kòrta e vehíkulo pasobra un di e viktima nan a keda pegá den e outo I tabata keha di basta dolor.
Tabatin 3 viktimá enbolbí den e aksidente aki I a transportá tur 3 pa hospital pa tratamentu médiko. Indikashon nan preliminar ta mustra ku tur 3 heridó ta den un estado stabil. Polis ta investigando e kousa eksakto di e aksidente.
FUENTE: POLIS.
LIVE FM.


text:
Faltando solamente e ultimo fase te entrada di Santa Rosa
Oranjestad-E siman aki pueblo di Aruba y specialmente habitantenan di Piedra Plat y vecindario lo disfruta di e di tres fase di Paradera Corridor cu ta inclui e rotonde na Bright Bakery.
Otmar Oduber ta indica cu e ta hopi contento y satisfecho cu e logro aki cu ta no solamente embeyece e area di Paradera y Piedra Plat, pero tambe ta un ventaha grandi pa loke ta seguridad y fluho di trafico specialmente na loke tabata e cruzada di Bright Bakery.
Actual lider di POR tabata e minister cu a carga e Proyecto di Paradera Corridor for di su fase inicial te cu su retiro for di Gabinete Mike Eman II y su salida for di AVP. Durante e periodo aki a finalisa e prome y di dos fase di e proyecto y a inicia e fase tres cu e siman aki lo wordo inaugura. Ta keda falta solamente e ultimo fase di Paradera Corridor cu lo mester yega te na entrada di Santa Rosa.
Awe tur hende cu ta biba y transita den e area por mira un cambio grandi cu a wordo logra danki tambe na e contribucion di partnernan cu a mira e importancia di un Proyecto asina y e trabounan excelente di e compania BIC cu ta esun encarga pa realisa e proyecto grandi aki.
Otmar Oduber kier felicita henter pueblo di Paradera y Piedra Plat cu e e realisacion di un otro fase di Paradera Corridor y ta confia cu e sosten lo tey pa por logra finalisa e proyecto te na entrada di Santa Rosa.


text:
FASE, SUBSIDIO DI SALARIO Y PAKETE DI CUMINDA LO KEDA
Dialuna atardi, durante conferencia di prensa di Gobierno di Aruba, Prome Minister Evelyn Wever- Croes a enfatisa cu e ayudo di FASE, salario y pakete di cuminda lo keda.
Covid 19 a causa hopi daño no solamente na salud, sinoeconomicamente e daño causa ta grandi. Gobierno di Aruba lo sigui enfoca riba e parti economico pasobra contrario na e parti di salud cu ta mustra di ta drentando un etapa nobo, pa e aspecto economico esaki ainda no ta e caso. Hopi ciudadano di nos pais ainda ta depende di FASE y Gobierno lo manteneFASE tambe.
FASE no ta un proyecto cu Hulanda ta financia sino un proyecto cu Gobierno ta financia hunto cu e cortamento di salario di e empleadonan publico y semi-publico. Gobierno ta trahando riba un proyecto caminda FASE ta wordo combertiden TIO pero esaki no ta cla ainda. Prome Minister a enfatisacu por lo pronto no mester tin preocupacion cu FASE lo bay stop.
Pa loke ta trata subsidio di salario, Prome Minister a duna di conoce cu esaki tambe ta bay keda pa esnan cu mester di dje. Cada luna ta mira cu poco poco e doñonan di trabou ta para riba nan propio pianan financieramente y no ta haci uzo di subsidio di slario.
“Awe nos a haña un bunita carta di danki di un hotel gradiciendo Gobierno pa cu e ayudo di subsisdio di salariopasobra cu ta 130-140 mama y tata di famia tabata depende di e subsidio aki pero esaki ta e prome luna cu nan no mester di esaki mas. Esaki sigur ta algo hopi bunita. Pero nos lo sigui cu ne te fin di aña aki pa tur esnan cu mester di dje”, PromeMinsiter a duna di conoce.
Pa loke ta trata e ayudo di cuminda, Prome Mininster a dunadi conoce cu entante 1 di July Gobierno lo tuma esaki over yacu Cruz Cora a indica cu nan no por sigui cu esaki mas. Dia 7 di juni tur esnan cu ta bin na remarke pa pakete di cumindapor registra na Fundacion Nos Comunidad pa asina nan por bin na remarke pa haña nan pakete entrante 1 di july. Hulandaa indica cu e ta dispuesto pa financia esaki 3 pa 4 luna y despues nos Gobierno lo mester tuma esaki over. Y si mesterfia placa pa esaki, lo preste di Hulanda.
Financieramente Aruba a wordo afecta pa Covid enormementegrandi y Aruba ainda ta leu di recuperacion. P’esey ta enfocaprome riba salud y e parti economico di cada persona pa despues enfoca riba e parti financiero. Cada kwartaal Aruba ta depende riba sosten di likides di parti di Hulanda. E entradanan di impuesto no ta suficiente pa cubri tur gasto y pa cua motibo ta preparando pa e peticion di asistencia financierodi likides di Hulanda pa e di tres kwatrtaal di e aña aki. Promedi juli mester e sosten pa juli, augustus y september. Pues den juni e peticion aki mester wordo aproba pa Rijksministerraad.
Consecuentemente e medidanan cu nos a bin ta implementando pa cumpli cu Hulanda ta keda na vigor. PromeMinister ta referi aki na e cortamento di salario di empleadonan publico y semi-publico. E vakantie uitkering ta wordo paga na 50% mescos cu aña pasa pero e placa ey teycaba y salarionan tambe ta grantisa. Pues aki tampoco mestertin preocupacion.
“Mientras cu Gobierno ta sigui den negociacion cu Hulandaden cuadro di landspakket, COHO y RAFT, nos ta purba trecestabilidad y trankilidad den cada hogar. P’esey nos a mira cu nos ta logrando y a cuminsa flexibilisa. Pero e virus t’ey ainday a costa bida di 107 persona na Aruba. Nos ta recorda nan tur dia y ta desea nan famia forsa cu e perdida.
Covid ta un virus cruel cu nos a logra domina pero nos mestersigui cuida. Gobierno ta hala atras awor retirando toque de queda y otro medida pero abo si mester sigui cuida pasobra e virus t’ey y por causa hopi daño. Ban sigui cuida y vacunapasobra nos ta stima nos mes, nos pais y nos famianan”, Prome Minsiter a termina bisando.


text:
Prome nos tabatin PVL, despues NPR 2011 y awo NPR 2014. Bo lo por splica un biaha mas con e traspaso di esnan cu derecho di pensioen ta regla awo?
Entrante 1 di januari 2011, a elimina PVL y a introduci NPR 2011. A pasa e pensioen cu e participantenan activo a acumula di PVL den NPR 2011, unda e edad di pensioen a subi di 55 pa 60 aña. E tempo ey a palabra un areglo transitorio den cual algun ex-participante di PVL, dependiendo di nan cantidad di aña di servicio riba 1 di januari 2011, por a cuminsa haya nan pensioen algun luna mas trempan.
Entrante 1 di januari 2014, a reemplasa NPR 2011 pa NPR 2014. A bolbe traspasa e pensioen cu a acumula di NPR 2011 den NPR 2014. E edad di pensioen a subi awo di 60 aña pa e edad di pensioen valido segun AOV. A keda palabra cu un areglo transitorio nobo lo bin na analogia di e areglo transitorio di NPR 2011. A base di e areglo transitorio nobo aki e dunado di trabou y e trahado por palabra cu – a cambio di pago di un suma– por cumpra derecho extra di pensioen na APFA, pa haci e bahamento di pensioen mas trempan (prome cu e edad di pensioen di AOV) posibel. Un comision di dunado di trabou y representante di trahado a ocupa nan mes cu e contenido di e areglo transitorio aki.


text:
Outoridat Konsumidó i Merkado
E outoridat Konsumidó i Merkado ta un parti di e gobièrnu di Hulanda. Nos ta sòru, komo supervisor independiente, pa kompanianan kompetí ku otro honestamente i nos ta protehá e interesnan di konsumidónan.
Na Boneiru, Sint Eustatius i Saba mayoria biaha otro leinan ta konta ku na Hulanda Oropeo. Pa e trabou di ACM, leinan spesial ta konta den Hulanda Karibense, pa e supervishon riba e siguiente sektornan:
- E suministro di elektrisidat i awa di bebe
- E sektor di pòst
- E sektor di telekomunikashon


text:
KRALENDIJK – Gezaghebber Lydia Emerencia a konkluí ku tin hopi kos di hasi ainda pa Boneiru bira íntegro. E seminario Dia di Integridat ta un ‘gran paso den bon direkshon’.
E seminario akí ta un di Emerencia su proyektonan di mas grandi promé ku e baha komo gezaghebber.
Belkis Osepa ta papia ku Lydia Emerencia
Ademas di Emerencia, Herbert Diaz, koordinadó di investigashon na Universidat di Aruba i e abogado Frank Kunneman tabata presente komo oradó invitá. Funshonarionan ehekutivo na nivel tantu lokal komo di Reino i direktornan di sektor semipúbliko i di empresa di gobièrnu a duna nan ‘input’ tokante maneho di integridat durante e interkambio ku e panelistanan.
Konfiansa
Emerencia tin basta tempu ta traha riba un maneho integral di integridat ku poko poko pero sigur lo mester ser implementá den tur organisashon di gobièrnu. Segun Emerencia: “Tur organisashon ku funshon públiko, i empresa di gobièrnu sigur tambe, mester ta íntegro sin mas. E seminario akí ta kontribuí na krea un kuadro ku lo yuda nos determiná kiko nos tin di traha ariba, kon nos tin ku hasié i pakiko nos ta traha pa mehorá integridat. Pueblo mester por tin konfiansa den gobièrnu, den e gobernantenan i den e organisashonnan ku t’ei pa traha na su fabor.”
Emerencia ta rekonosé ku e funshon di gezaghebber mes tambe ta mashá vulnerabel. E ta haña ku mester enfoká riba e funshon di gezaghebber, i no riba e persona, na un manera ophetivo, profeshonal i ku kabes friu. ‘Gezaghebber tin di aber ku un kantidat di akshon vulnerabel pa korupshon i e ta traha den un ambiente yen di tur tipo di faktor ku por oumentá e vulnerabilidat ei, manera ‘vriendjespolitiek’, nombramentu polítiko, represaya i miedu. Gezaghebber su trabou ta di garantisá ku tur e akshonnan vulnerabel ei den su trabou ta tuma lugá korektamente.’
Bon ehèmpel
Abogado Frank Kunneman a enfatisá ku Dia di Integridat ta djis un promé paso. ‘Tur hende ta interkambiá ku otro riba kiko mester komprondé bou di integridat i kiko por hasi pa hisa e nivel di integridat. Esnan den posishon mas haltu den un organisashon mester ta ehèmpel. Kada ken tin ku wak kiko e mes por hasi pa su organisashon i pa su pais. I si nos sera kabes i kuminsá hasi esei, den poko tempu hopi kos por drecha.’
Herbert Diaz, kordinador investigativo di Universidat di Aruba, a trese dilanti den su disertashon ku speshal den komunidatnan chikí ta nesesario dediká atenshon speshal na desaroyonan ekonómiko. “Mester bin desaroyonan ekonómiko ku ta pèrmití e indivíduo gana su pan di manera desente. Mester forma e ser humano pa e defendé su mes di un manera profeshonal. Hende ta desaroyá i biba positivamente ora krea posiblidatnan ekonómiko pa nan.”
El a enfoká riba e echo ku integridat den komunidatnan chikí tin hopi di aber ku demasiado eskases ku ta hunga un ròl. “Si tin demasiado eskases e ta difísil pa hende den un sosiedat biba di un manera desente. Mi ta papia di eskases di plaka, di kuminda i di trabou. E ta algu importante di nos bida.”
E oyentenan a keda satisfecho ku e promé Dia di Integridat. Den nan diskursonan, e panelistanan di diferente organisashon i instansia gubernamental a splika i duna ehèmpel pa mustra kon vulnerabel nan organisashon por ta, pa loke ta integridat. Na final, Emerencia a aploudí sinseridat di e panelistanan.
Outor Belkis Osepa


text:
COMPETENCIA DI ARTE ORGANIZA PA NAGICO TA HIBABO MIAMI PA 5 DIA
ORANJESTAD – Dialuna atardi na BAZ-RRR Galleria & Brasserie, NAGICO Insurances a anuncia nan concurso ‘NAGICO Carnaval Art Contest’, unda lo duna hobenan entre edad di 13 pa 20 aña e oportunidad pa demostra nan talento cu un obra di arte inspira door di nos dushi musica di carnaval. E diseño ganador lo ta e inspiracion pa cu NAGICO su diseño di carnaval cu lo wordo instala riba trailer di differente banda musical, cual lo duna e hoben talentoso aki reconocimiento y fama. Adicionalmente, NAGICO lo regala e hoben ganador 2 pasashi ida y buelta pa Miami, cu lo inclui estadia pa 5 dia y tambe un tour den e districto conoci di arte Wynwood. NAGICO ta invita tur hoben creativo pa participa den e ‘NAGICO Carnaval Art Contest’. E ganador ta wordo anuncia 4 di december 2019. Con por participa? Cada participante tin cu entrega un diseño cu e tema ‘Musica’. Algun di e reglanan ta cu e diseño crea mester ta den forma abstracto y atractivo pa tur generacion. Por haci uzo di ‘mixed media’ pa presenta e creacion. Naturalmente e diseño mester ta uno unico, crea specialmente pa e competencia. Esencial tambe ta cu e mester inclui e icono di NAGICO su logo esta e paraplu. E ultimo dia pa entrega esaki ta diabierna 29 di november 2019. Por entrega esaki via email na marketing.aruba@NAGICO.com of personalmente na NAGICO situa na Dakota of Savaneta. E formulario di inscripcion y tur e reglanan ta disponibel riba e pagina di Facebook di NAGICO: NAGICOInsurancesAruba. Participa den NAGICO su workshop gratis Un workshop pa e participantenan lo wordo duna pa e conocido artista Vanessa Paulina y lo ta gratis pa tur cu ta desea di participa den e competencia. E workshop lo tuma lugar dia 7 di oktober pa 12 di oktober na BAZ-RRR, situa na comienso di caya grandi. Durante e workshop, Vanessa lo duna un introduccion na musica y herencia di nos carnaval. Tambe e lo elabora riba varios tecnica di arte cu lo yuda e participantenan cu un diseño fuerte. Pa inscribi pa e workshop por tuma contacto cu NAGICO via marketing.aruba@NAGICO.com of via nan pagina di Facebook. Mas informacion? Bishita nos pagina di Facebook NAGICOInsurancesAruba of tuma contacto cu NAGICO via 588-7000.


text:
WILLEMSTAD – E akusashonnan di Venezuela kontra di Kòrsou riba kontrabanda di oro, djamanta i koper no ta riba mesa mas. Asina minister di Finansa Kenneth Gijsbertha a duna di konosé despues di a logra konvensé e representantenan di gobièrnu venezolano ku Duana di Kòrsou ta kumpli kabalmente ku tur regla eksistente.
Kenneth Gijsbertha den kombersashon ku José Manuel Dias
“Nos no tin nada di haber ku ningun tipo di trafikashon, ni oro ni djamanta òf otro tipo di mineral i nan a komprondé esei”, Gijsbertha ta enfatisá. Esaki ta un di e puntonan ku a keda akordá djabièrnè último na Aruba durante un reunion importante ku a tuma lugá entre representantenan di Kòrsou, Aruba, Boneiru i Venezuela.
Embargo
No opstante e negosiashonnan intensivo pa kita e embargo ku presidente venezolano Nicolas Maduro a imponé riba Aruba, Boneiru i Kòrsou, esaki no a duna e resultado deseá i e blokeo komersial a keda vigente. A resultá ku e representantenan di gobièrnu venezolano no tabatin outorisashon di presidente Maduro pa tuma un desishon riba e punto aki.
Migrashon ilegal
Durante e reunion aki e delegashon di Kòrsou a hala atenshon tambe riba e kresiente problemátika di trafikashon di hende i migrashon ilegal for di Venezuela ku ta drenta Kòrsou ku arma i droga. Riba e punto aki e delegashon venezolano a bai di akuerdo pa lanta un komishon miksto ku lo mester bini ku solushonnan pa e problema aki. No opstante ku ainda mester ofisialisá e akuerdo ku a yega na dje ku Venezuela tantu minister Kenneth Gijsbertha di Finansa komo minister Quincy Girigorie di Hustisia a bisa di ta satisfecho ku e resultadonan optené.
Quincy Girigorie den kombersashon ku José Manuel Dias
Ku e akuerdo aki Kòrsou ta spera no solamente di por baha e trafikashon ilegal di hende, arma i droga pero tambe di baha e gastunan ora ku tin ku deportá venezolanonan ilegal. “Ambos pais ta bai kompartí informashon riba migrashon ilegal, kontrabanda , trafikashon di arma i droga i alabes oumentá kòntròl”. Asina minister Girigorie a duna di konosé.
Un investigashon ku a hasi riba e resiente kaso di e kuater venezolanonan ku a bin haña morto na Koral Tabak komo konsekuensia di noufragio, ta mustra ku ta trata aki di personanan ku a yega di bini Kòrsou mas biaha. Segun promé minister Eugene Rhuggenaath mirando esaki no por papia akinan di refugiadonan pero di migrantenan ekonómiko.
Oumentu di botonan
“For di dia ku presidente Maduro a anunsiá seramentu di frontera a konstatá un oumentu den e kantidat di botonan venezolanonan ku ta purba di drenta Kòrsou ilegalmente”, Rhuggenaath ta indiká. E promé mandatario ta boga pa bini mas koperashon entre Venezuela i Reino Hulandes pa por ataká e kresiente problemátika di migrashon ilegal ku ta afektando e islanan ABC.


text:
Lokèt di Pèrmit ta adaptá ora di servisio entrante 23 di mart.
Lokèt di Pèrmit ta adaptá ora di servisio entrante 23 di mart.
Geplaatst op 22 March 2020 dor di Ministerio Asuntunan General i Promé Minister
Willemstad – Entrante djaluna 23 di mart, funshonarionan di e call center di Lokèt di Pèrmit (antes Bentana di Informashon), ta solamente aksesibel di 8’or di mainta te ku 12’or di merdia, via di e numbernan konosí 0800-1515 i 433-3123. Despues di 12’or di mèrdia e numbernan aki no ta aksesibel, pa motibu di otro trabounan nesesario ku mester tuma lugá.
Lokèt di Pèrmit ta habri tambe solamente di 8’or pa 12’or di mainta pa klientenan ku tin sita pa pasa tuma dokumento. Ta pèrmití no mas tantu ku 10 persona na mes momentu. Esaki ta solamente pa personan ku tin sita pa bini na Lokèt di Pèrmit. Na e momento aki no ta pèrmití pa kliente bini na Lokèt di Pèrmit sin un afsprak.
Lo atendé e siguiente petishonnan solamente pa medio di e-mail òf telefòn:
- vog.vl@gobiernu.cw (pa VOG);
- infovergunningenloket@gobiernu.cw cw (pa LOB);
- intake.vergunningenloket@gobiernu.cw (pa pèrmit);
- afgifte.vergunningenloket@gobiernu.cw (pa status di bo petishon).
- infovergunningenloket@gobiernu.cw


text:
Capa Cora
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Capa Cora ta un cuenta di fantasia y ta e nomber di su personahe principal. E version mas conoci ta esun di e rumannan Grimm den nan buki di Kinder- und Hausmärchen cu e number di ISBN KHM26. Nan a cuminsa compila den e añanan den siglo 19 cu hopi contamenti'i storia y storia di pueblo.
E cuento aki a wordo skirbi prome door di Charles Perrault (1628-1703) den un version diferente.
Den e version Grimm ta caba hopi bon, pero esun di Perrault ta caba cu Capa Cora ta wordo comi door e lobo.


text:
Diadomingo 9 februari 2020 training a continua pa nos hungadornan di Divicion Uno ariba e cancha turf situa na Arsenal mes.E extra training aki den weekend ta en preparacion pa nos wega importante diahuebs awor 13 februari vs Unistars.Cual ta nos ultimo wega pa sera round 2.
Nos ta entrenando fuertemente y intensivo pa nos logra un victoria y asina purba sera round 2 na di 1er lugar.Bon training guys.Nos tin un training mas pa bai cu ta diamars 11 februari promer cu nos wega di diahuebs 13 februari 2020.Tur hungador ban jega veld pa e training.
Training @ Cancha Genaro “Buchi” Morillo
Diadomingo 9 februari 2020 training a continua pa nos hungadornan di Divicion Uno ariba e cancha turf situa na Arsenal mes.E extra training aki den weekend ta en preparacion pa nos wega importante diahuebs awor 13 februari vs Unistars.Cual ta nos ultimo wega pa sera round 2.


text:
“Pabien Aruba cu un gobierno nobo. Un dia hopi especial, un dia nobo, pa mi personal, un dia cu hopi emocion pasobra con cu bay bin ta trabounan hopi duro y grandi nos a haci pa nos a yega asina leu. Un periodo di formacion cu tabata hopi intensivo y cu a tuma hopi tempo aparte di tur e retonan di tur dia. Pa nos yega na e momento pa huramenta ta algo hopi bunita. Pa mi mes cierto momento ora mi ta wak mi coleganan nobo huramenta ta drenta mi un sentimento manera di mama. Mi ta resa pa tur cos bay bon y mi tey pa guia nan tambe y tambe e coleganan cu ta haciendo esaki un biaha mas”, tawata e palabranan expresa di Prome Minister Evelyn Wever-Croes despues di a huramenta dialuna atardi.
Prome Minister a enfatisa cu trece trankilidad den nos pueblo na unda mester trece trankilidad ta un prioridad pa Gabinete Wever-Croes II.
Enseñansa den e ultimo tempo tawata un area cu a trece poco turbulencia den nos comunidad y cu esaki, a trece preocupacion y intrankilidad. Cu e minister di enseñansa nobo, lo trece tambe un maneho nobo pa crea confiansa den e area aki. Educacion ta importante pa forma sociedadnan miho y fuerte. Exito den desaroyo di nos futuro generacion ta mara na e trankilidad den enseñansa di nos pais. Gabinete Wever-Croes ta compromete cu esaki.
Riba e tereno di maneho di Covid, Gabinete Wever-Croes II lo continua cu e trabounan cu a bin ta haci desde principio y lo sigui cu e maneho pa trece trankilidad cu mas conscientisacion pa asina cada biaha cu cifranan subi, Aruba no shutdown pa despues nan baha ta habri bek. Esaki sigur, segun Prome Minister, no ta un sistema cu nos por continua cu n’e. Gobierno ta studiando y considerando tambe otro modelonan pa wak con pa atende cu esaki na un forma diferente.
Trece trankilidad pa tur hende por enfoca riba nan rol den hiba Aruba padilanti. Un cos cu Gobierno lo traha mas riba dje tambe ta trece tur hende hunto. Aruba ta enfrentando retonan grandi. Nos no a sali for di e pandemia ainda y esey ta pone cu hunto nos mester haci’e. Gobierno no por haci’e su so, Prome Minister a enfatisa. Nos mester di sector publico, di sector priva, di Parlamento, di coalicion y di oposicion. Aruba mester di tur hende aworaki pa nos por bay padilanti.
“Awor cu Aruba tin un gobierno atrobe, pueblo di Aruba por ta sigur cu nos lo traha dia den y dia afo pa nos por trece e trankilidad cu lo hiba nos na progreso y bienestar cu mester trece bek. Aruba ta pasando den retonan grandi. E pandemia a dal henter mundo duro pero aki na Aruba nos ta enfrenta tur reto manera nos a yega di enfrenta caba. Nos por enfrenta esaki si nos uni. Ban haci’e pasobra nos ta stima Aruba, nos ta stima nos famia y nos ta stima nos mes. Hunto nos ta logra”, Prome Minister a enfatisa.


text:
ORANJESTAD, Aruba - 8 di april 2020
DEN FIN DI SIMAN DI PASCO GRANDI KEDA BO CAS
Considerando proteccion di comunidad durante e fin di siman di Pasco Grandi, Gobierno di Aruba a tuma e siguiente desicionnan. Tur supermercado, tiendanan di hardware y otro negoshinan lo ta sera riba e dianan; diabierna 10, diadomingo 12 y dialuna 13 di april, cu excepcion di Botica, Pomp di Gasoline cu lo por ta habri di 7or am pa 7or pm y restaurant cu tin delivery, take away of drive-thru cu por duna servicio for di 11:00 am te cu 7:00 pm. Samenscholingsverbod a ser limita na maximo 3 persona sin ningun exepcion. Comunidad por bay lama solamente pa ehericio. Shelter in Place y toque de queda ta keda vigente. Shelter in place ta di 6:00 am te cu 9:00 pm y toque de queda di 9:00 pm pa 6:00 am. Gobierno ta spera cu nos comunidad tin comprencion pa e medidanan tuma y cu un y tur sa di respeta e desicionnan aki, cual meta ta pa preveni cu e virus di Covid 19 ta plama rapidamente den nos comunidad.


text:
Bisti Bo Tapaboka riba Feri i Mantene Distansia Sosial
Written by Khalil Guribaldi on 17 March, 2021
Willemstad- Empleadonan di CPA Curacao Ports Authority a Serka nos Periodista Khalil Guribaldi i a pidi pa hasi un petishon pa publika riba e webisite .Pa tur persona ku subi e feri pa kopera pa e Distansia Sosial i pa Bisti Tapa boka of FaceShield,
E empleado a pidi pa keda anonimo
empleado ta splika “Tin Borchi i stikers ku tur kos pega tantu den e feri i tambe na kader pa por drenta” Pero hende no ta woru ku ningun di e borchinan aki . “Komo Empleado Simplemente mi ke hasi e petishon pa mantene nos na e reglanan stipula na e entrada pa bai subi feri


text:
Parlamentario Candelaria a sigui mustra cu pa loke ta Arubadag di 2019, riba 10 di juli 2019, pues casi 2 aña pasa AVP a haci un serie di pregunta na Prome Minister kende ta politicamente responsabel p’e Minister Plenipotenciario na Den Haag relaciona cu e organisacion di Arubadag.
“Entre otro algun di e preguntanan tabata, kico tabata e suma total di e organisacion di Arubadag 2019 y e tabata budgetneutraal manera Minister Plenipotenciario a bisa e tempo ey?
Tambe nos a pidi den e carta un relato financiero di Arubadag di e aña ey y nos a puntra si tur e gastonan pa cu e organisacion di Arubadag 2019 a wordo paga y cua organisacion tabata encarga cu organisacion di e dia?
Lamentablemente te dia di awe Candelaria a indica cu no a ricibi contesta riba e preguntanan, manera ta custumber di e Gobierno aki.
Candelaria a bisa cu ta bolbe haci pregunta na Prome Minister riba e topico aki pa loke ta Arubadag 2021, pasobra nan tin entendi cu Minister Plenipotenciario a anuncia recientemente cu e aña aki lo tin un Arubadag virtual y cu un enfoke diferente pa duna cos na hende cu ta menos afortuna den nos comunidad.
Si esey t’asina, e ta zona manera un gesto noble, pasobra aki naAruba tin rond di 30 mil hende cu ta depende di yudansa pa cosnan basico manera cuminda y hopi hende su awa y coriente ta wordo corta y nan no tin placa pa habri esakinan bek y nan no ta recibi yudansa di Gobierno den esaki.
Si e idea ta pa yuda e hendenan aki, nos ta aplaudi e idea y teniendo cuenta cu e situacion precario di nos finansa, nos ta sali di e punto di bista cu ta imposible cu e Arubadag aki lo costa pais Aruba placa pa organisa.
A para Carnaval y hopi otro fiesta e aña aki caba. Pa cu e actividad mes, nos a compronde cu e orario di e programa lo ta di 6-12 PM. Nos ta puntra si no a opta pa haci’e un orario mas tempran mirando cu hopi famia na Hulanda lo kier sigui e actividad y nan tin di traha e dia siguiente.
Nos ta asumi cu e idea ta p’esnan na Hulanda tambe disfruta di nos dia nacional y 35 aña Status Aparte y tambe contribui cu e causa. Ta un aña dificil pa Aruba y p’e motibo ey nos kier un bista riba e gastonan pa cu e organisacion y AVP kier sa si tur e bandanan participando lo ta na Aruba, of na Hulanda. Mirando cu ta trata di un fundraising event, e bandanan lo haci esaki gratuitamente of si tin gastonan tog envolvi, cuanto esakinan ta?
Tambe ta puntra na cua canal di TV lo pasa e actividad? Lo ta manera e actividad di recauda fondo di Jandino, Robert Candelaria, miembro di fraccion di AVP a declara.
Den conferencia di prensa di fraccion di AVP tambe Parlamentario Robert Candelaria a lansa otro preguntanan pa cu Arubahuis y tambe vivienda di e Minister Plenipotenciario y Arubadag 2021.
“Nos tin entendi cu e Minister Plenipotenciario no ta biba den e cas asigna p’e na Hulanda y tal bes tin motibo valido p’esaki, pero e ta nifica si cu tin un cas bashi y un cas unda si e ta bibando cu mester wordo paga.
Si e Minister no ta biba den e ‘ambtswoning’ pa cualkier motibo valido, nos ta pensa ta bon pa splica pueblo cua e motibonan aki ta y con a resolve e asunto aki di vivienda actual pa Minister aya na Den Haag?
Ken ta paga e cas unda Minister Plenipotenciario ta biba awor, mirando cu tin 2 cas pa su persona, loke sin duda ta un luho cu no mester den e temponan aki.
E preguntanan aki ta hopi importante awor den un tempo hopi dificil pa Aruba, caminda no por gasta niun florin sin motibonan realmente valido. Tur hende cu ta traha pa Gobierno aya na Hulanda, tambe mester corda cu pronto e Gobierno aki lo bay cas y no mester kima bo dede, pasobra bo mes lo para responsabel pe,” Parlamentario Robert Candelaria a mustra.


text:
CHARLA EDUCATIVO NA ALUMNONAN DI KLAS 6 DI COLEGIO SAGRADO CURASON TOCANTE DIABETES Y NUTRICION
ORANJESTAD – Diasabra ultimo 14 di november tabata “Dia Mundial di Diabetes” y e aña aki un biaha mas Aruba One Happy Island Lions Club a scoge pa sigui hiba un campaña di prevencion di Diabetes door di informa, educa y concientiza nos comunidad riba e padecimento aki poniendo enfasis special riba nos muchanan.
Diabetes ta un epidemia mundial cu no ta discrimina genero, ni edad. E complicacionan principal ta enfermedad cardiovascular, ceguera, problema cu riñon y amputacion di pia. Ta ser calcula cu pa aña 2045 alrededor di 700 miyon persona lo padece di diabetes.
Club di Lions Interacional como organisacion di servicio comunitario ta comprometi na yuda resolve e problemanan mas grave na mundo. Bringa Diabetes ta un di servicionan global di Lions Club International, cual ta un desafio grandi pa nos humanidad y como Lions Club nos ta kere cu ta nos deber pa enfrenta esaki.
Na Aruba actualmente tin mas di 8000 persona cu ta uza medicamento pa diabetes, no por laga afo cu pa cada persona cu ta diagnostica y sa cu nan tine, tin un persona eyfo cu no sa cu nan tin diabetes, resultado cu e cifra real ta dobel. Pa locual ta mucha bou 14 aña na e momentonan aki Aruba tin 25 mucha cu diabetes tipo 1 y 1 mucha cu diabetes tipo 2.
Diabierna ultimo parti mainta miembronan di Aruba One Happy Island Lions Club hunto cu Dr. Dellanire Maduro tabata na Colegio Sagrado Curason na Savaneta caminda Dr. Maduro a duna un presentacion informativo y educativo riba Diabetes y Nutricion, concientizando nos muchanan riba un alimentacion saludabel y un bida activo.
E meta di e presentacion ta pa empodera nos muchanan cu conocimento riba diabetes, pa reduci y preveni pa nos muchanan haya diabetes tipo 2 y alaves conoce mas di serca kico diabetes tipo 1 ta, creando un ambiente na scol cu ta duna sosten, y miho entendimiento riba e tema aki.
E presentacion tabata interactivo y participativo, a splica riba entre otro e posibel sintomanan di diabetes cualnan ta sed excesivo, orina frecuentemente, falta di energia, wak wazig… etc.
A papia riba diferente productonan manera yogurt, malta, juice, fruta, pastechi, softdrinks ….etc, productonan cu ta wordo consumi diario y con pa haci uzo di esakinan di un forma mas sabi. Con pa mantene nos mes saludabel? Come bon! Tambe riba e beneficionan di realisa actividad fisico, por ehempel door di haci un deporte. E reaccion y partipacion di e alumnonan tabata excelente.
Un danki special na Dr. Dellanire Maduro pa por a prepara y presenta esaki. Na final di e presentacion e alumnonan a ricibi un appelsina cu e mensahe “Biba saludabel di chikito pa bo goza di bo salud na grandi” y tambe cual ta e posibel sintomanan di diabetes pa tur mucha y docentenan.
Aruba One Happy Island Lions Club ta gradici dirigencia di Colegio Sagrado Curason, tur docente pa por brinda nos organisacion e oportunidad pa por a informa, educa y concientisa nos muchanan riba e tema aki. Tur scol cu ta interesa den un presentacion por tuma contacto cu email ohilclubaruba@gmail.com of whatsapp 746-0428.


text:
Fraccion di MEP den nomber di gobierno a sinta gaña trahadonan di triple A
Promesa falso pero deurwaarde ya a bati na porta
Durante di conferencia di prensa di fraccion di AVP, e lider di fraccion Marlon Sneek a mustra cu ta di lamenta ora cu tuma nota c’un set di Parlamentario di MEP, ta bay sinta hunto cu trahadonan di AAA den club Caiquetio y ta priminti e trahadonan aki, pa nan keda trankil.
Un grupo di trahado tur preocupa cu nan ta bay perde nan trabou, a wordo bisa pa e grupo di parlamentarionan aki di partido geel, cu nan ta bay para tur cos y cu manera cu siman habri, nan lo manda carta pa Minister encarga cu triple A, segun sr Sneek.
“No solamente nan lo manda carta pa e Minister encarga pero tambe pa Hunta di Supervision pa para tur cos y e berdad cu por wordo mira awe ta cu awor ta deurwaarde ta bay e trahdonan nan cas, bati riba porta y entrega carta na e trahadonan, bisando nan cu nan dianan ta conta.
Pa fraccion di AVP esaki ta algo di lamenta profundamente ya cu nos a bin mas di seis luna pasa, alertando riba e situacion sumamente dificil y fastioso pa e trahadonan aki.
Fraccion di AVP a pidi un reunion publico mas di dos luna pasa pa Minister Dangui Oduber bin parlamento y bin conta pueblo den Parlamento, pa motibo cu eyden e no por gaña, pasobra nos a scuche na tur radio, nos a mire na tur television, bisando cu no ta berdad, cu gobierno ta bay para cos, cu no tin ningun acuerdo,
Hasta Minister Oduber a declara cu gobierno no ta di acuerdo cu pa kita hende pero shonnan, esaki ta mentira tras di mentira y esaki ta algo di lamenta ya cu nos ta kere cu e Minister tin cu para den su sapato y si ta esey ta e caminda cu gobierno ta bay cana, bisa e trahadonan cu esaki ta e caminda cu e ta bay cana pa tal y tal motibo.
Pero no bin gaña e trahadonan, creando pa nan un speransa falso anto ora cu e ta na cas riba un diasabra, riba un diadomingo, riba un dia trankil, e trahadonan aki ta scucha batimento na porta y ora cu nan dal porta habri, ta deurwaarde a bin trece un carta den cual nan ta wordo informa cu e posicion cu nan tin, no ta existi mas.
Si e trahado kier e por bay solicita, pues nada di cambia di funcion pero bay solicita di nobo pa un otro funcion anto si e trahado haya esaki, e lo keda cu triple A ainda y si e no haya esaki, e trahado lo ta riba caya.
Pa colmo di los colmos, e carta ta papia di un funcion cu ta mas abou cu e funcion cu e trahado tabata ocupando caba, pues si e tabata un supervisor, e trahado ta wordo informa cu vacatura di supervisor no ta disponibel mas anto e trahado por bira un agent of security ya cu e posicion di supervisor security no tin mas y cu e trahado por bay solicita si e kier.
Cu otro palabra un trabou cu e trahado tabata eherce pa mas di 15 of 20 aña, caminda e persona aki a traha duro pa yega na e posicion ey, awor ta bisa e trahado aki cu e tin cu baha un trapi bek, e salario nobo ta bay bira e salario di security pero no di supervisor mas caminda e trahado lo bay atras entre 1000 pa 1500 florin pa luna.
Si e trahado kier e ta acepta esaki y si no kier e no ta acepta e funcion nobo cu el a wordo ofreci pa triple A y esey ta su asunto personal.
Pa fraccion di AVP e cos aki ta condenabel ya cu no por ta asina cu compania ta ‘choose and pick’ ya cu mi ta kere cu mester duna e trahado un espacio den e picture total y aki tin cu puntra di con tur trahado no ta haya e chronograma nobo di e compania.
Manera por ehempel, un hende cu ta traha den security lo por tin tur abilidad pa schuif bay den un otro departamento caminda kisas den su departamento actual no ta bay tin supervisor mas pero den un otro departamento lo por tin e mesun funcion aki habri, pues e por solicita pa bay un otro departamento.
Pero aki simplemente ta bira corta e trahado, ta bise cu si e kier e ta solicita di nobo, compania no por garantisa e trahado cu ta su persona sigur lo haya un trabou nobo, caminda e trabou ta cay mas abou cu loke e trahado tin actualmente, pues salario tambe lo wordo corta.
Pa mustra e nivel di abuso den e tipo di maneho aki, e trahadonan tin te cu fin di luna aki, esta te cu proximo fin di siman, pa nan dicidi kico nan kier haci.
Si nan no bay di acuerdo compania lo inicia e proceso pa manda e trahadonan aki cas y e tipo di cosnan aki ta condenabel, mas ainda nora cu nos tuma nota cu tin trahado malo na cas, wardando pa bay opera, ta haya bishita di deurwaarde na cas bisando nan, tende’ki bo a perde e funcion cu bo tin cual no ta existi mas y si bo kier bo ta solicita di nobo pa un otro funcion pero corda cu esaki ta un funcion mas abou cu loke bo tabatin y corda cu e salario ta bay baha.
No hende malo ta wordo respeta y esaki ta e gobierno di MEP cu a bin ta bisa cu nan tin e ser humano central, caminda den e situacion dificil cu e pais ta pasando aden, ta bula cabes di trahadonan manera gestapo, bula cabes manera nada., lagando deurwaarde hiba un carta te na e trahadonan nan cas, bisando cu te aki nos a yega cu boso.
Lo mas tristo y ainda mas condenabel ta ora cu e aspecto politico kier bay hunga un rol, gaña yama un reunion cu tur trahado, sinta cu nan pa duna speransa falso y cu gobierno no ta bay kita ningun hende pero e deurwaarde ya caba a haci su trabou como un burdugo,” Parlamentario marlon Sneek a declara.


text:
DEN HAAG – Sekretario di estado Sander Dekker di Enseñansa awe a anunsiá na Tweede Kamer ku el a manda e direktiva di Scholengemeenschap Bonaire (SGB) kas. E motibu ta un rapòrt di inspekshon di enseñansa ku hopi krítika.
Den e rapòrt entre otro tin pará ku e direktiva no tin bista riba e kalidat di e enseñansa i e finansanan. Dekker ta bisa: “Si bo wak e rapòrt di inspekshon bo por puntra: ta kiko sí ta bai bon na e skol ei?”
Inspekshon no ta konsiderá e direktiva di skol kapabel tampoko pa drecha algu na e situashon djawó. Pa Dekker esaki a kousa e desishon pa duna un instrukshon di gobièrnu, e medida di mas pisá ku un sekretario di estado por usa. Su pasenshi a kaba: “Mi ta haña ku e muchanan di Boneiru ya pa muchu hopi tempu no ta haña e enseñansa ku nan tin derechi riba dje. E ora ei ta di bèrdè mes hende bon kalifiká mester drenta den e funshon.”
Plan di mehorashon
E direktiva mes ta bisa ku nan a kuminsá di superá ku ayudo di un plan di mehorashon. Dosentenan tabata haña rekapasitashon i tambe tabata haña ayudo pa oumentá nan abilidatnan didáktiko. Pero segun inspekshon e plan di mehorashon lo no trese ni mihó enseñansa ni mihó maneho, i den futuro tampoko. Dekker: “Inspekshon tin hopi eksperiensha ku otro skolnan ku problema igual, nan sa masha bon kiko lo traha bon i kiko nò.”
Finansa
“E situashon finansiero suak di e skol ta stroba mehorashon. Ta eksáktamente p’esei t’asina importante ku direktiva ta supervisá esaki bon”, e sekretario di estado ta bisa. Inspekshon ta kaba ku e maneho finansiero di e skol i ta bisa ku no tin niun komprenshon di e fluhonan di plaka. Tòg e skol a logra di haña un accountant aprobá e kuenta anual. Segun Dekker esaki no ke men nada. “Bo por tin un kuenta anual aprobá i tòg sali ku pèrdida grandi. “Nunka e skol na Boneiru no a haña tantu plaka manera aworakí. For di 10-10-’10 nos a invertí pisá den enseñansa. Esei ta enserá tambe ku bo kontabilidat mester ta bon na òrdu.”
Kumpli ku palabrashon
Anteriormente ministerio di Enseñansa a yuda. Tabatin e kondishon si ku SGB lo a koperá ku e coachnan di maneho, ku lo a yuda ku e plan di mehorashon. Dekker ta haña ku e skol no a kumpli ku e palabrashon aki. “Esaki ta un moda di hasi ku ta keda ripití i esaki mester kab’un be.”
Direktiva nobo
Pa motibu di e instrukshon e direktiva mester baha pa mas lat medio aprel. Sino lo sigui sankshon finansiero. Dekker: “Si e direktiva aktua na interes di e muchanan nan lo entregá nan posishon. E ora ei rápidamente nos lo pèrkurá pa un direktiva bon pa asina e skol kuminsá kore atrobe.”
Outor Pieter Hofmann


text:
Entrante 1 di juli Aruparking ta cuminsa cu parkeo social. For di e dia aki tur esnan cu ta traha den caya y tin un werkparkeervergunning cu Aruparking lo bay conoce un tarifa mensual nobo dependiendo di nan salario.
Sr. Teo Croes, a indica cu riba peticion di Minister Otmar Oduber y Promer Minister Mike Eman, como tambe FTA y siguiendo e resultadonan di e encuesta haci pa Aruparking, a tuma e decision cu lo adapta e tarifanan mensual di parkeo.
Esakinan ta bira como lo siguiente:
Esnan cu tin un salario te cu Afl. 1,700 pa luna lo paga 25 Florin pa luna.
Esnan cu tin un entrada entre Afl. 1,700 y 2,000 pa luna lo paga 35 Florin pa luna.
Salarionan entre Afl. 2,001 y 2,500 pa luna lo paga 45 Florin pa luna y salarionan riba Afl. 2,500 pa luna lo sigui paga e 60 Florin cu ta wordo cobra na e momentonan aki.
Di e forma aki, Aruparking ta contribui cu e trahadornan den centro di ciudad.
Pa por bin na remarca pa e tarifanan aki e trahador mester acudi na oficina di Aruparking den Wilhelminastraat cu carta di trabou mencionando su salario.


text:
Kralendijk – Entidat Públiko Boneiru ta hasi algu na e molèster di awa ku ta keda riba e kaminda na altura di Jachthaven/ Habour Village Marina. Otro luna Direktorado di Planifikashon i Desaroyo di Entidat Públiko Boneiru ta hasi algun reparashon di forma urgente na Kaya Gobernador Debrot.
Durante e trabounan di mantenshon tráfiko tin ku usa un kaminda alternativo. Ta konstruí e kaminda alternativo den e dianan akí. Ya kaba e trabounan pa esaki a kuminsá. Asin’aki outomobilistanan por sigui usa Kaya Gobernador Debrot. Ta pidi un i tur ku ta pasa einan durante e trabounan pa baha nan velosidat i kore ku koutela.
E intenshon di Direktorado di Planifikashon i Desaroyo ta pa kaba ku e trabounan di urgensia mas lihé posibel. Asin’ei tambe limitá e molèster pa tráfiko ku ta hasi uso di Kaya Gobernador Debrot.


text:
VIDEO + POTRET: POLIS ULANDES TA BUSKA ROBERTICO TICO INESIA TIN REKOMPENSA DI 15.000 EURO RIBA SU KABES
Polis ulandes ku ayudo di Opsporing verzocht ta pidi komunidat ulandes pa yuda den e buskeda I kaptura di Robertico Tico Inesia. E ta ser buska pa un asesinato ku ela komete. Tin un rekompensa di 15.000 euro riba su kabes I nan ta konsidera Robertico Inesia un persona ku ta den posishon di arma I e ta sumamente peligroso.
Robertico Inesia ta riba e lista di esunan mas buska na Europol.
Tin un rekompensa di 15.000 euro riba su kabes I nan ta konsidera Robertico Inesia un persona ku ta den posishon di arma I e ta sumamente peligroso.


text:
Bubali vs RCA den siman 15 tabata un wega cu hopi expectativa. Dos ekipo bastante similar den hopi cos, y riba tabla di posicion di ‘division di honor’ cu solamente 4 punto di diferencia entre nan dos, ta logico, nos a spera un wega balansa, duro sigur y fisico, pero, tin biaha e wega cu bo a wak no ta loke realmente e resultado ta bisa, un di e misterionan di Futbol. E prome 20 minuutnan e partido tabata exactamente locual a wordo spera. Ambos ekipo tratando di ataka, un bataya “campal” den middenveld, wega fisico, cu hopi respet pa otro si, un wega den comienso di banda pa banda, RCA, casi cu un gol na minuut 10 salba pa e palo di gol, Bubali cu menos chens pero cu algun yegada toch.
E partido ideal ey a caba na minuut 22 cu e promer gol di wega di Jean Luc Bergen di RCA, cu un tiro liber di 30 meter for di porteria di Bubali defendi pa Rudolph Benita, e tiro liber ey por cierto a bin despues cu Benita a hunga e bala cu man pafor di e doel-gebied, cu hasta por tabata un carchi cora pa e portero di Bubali, referee De Leca a dune un carchi geel so! E tiro liber cobra pa Bergen, un bala biniendo un poco for di banda robes cu un curva chikito a move stranjo na man robes di Benita, cu mester a saka un man cu mokete pa purba desvia e bala pa salba e gol, pero envano, e bala a drenta dunando RCA e bentaha di 1-0. Bergen mes cu a score e gol di e tricolornan tambe a bira tambe e protagonista den mid-veld di RCA. Su manera di hunga ta deceptivo, ora cu bo ta pensa cu Bergen su wega falta di vigor cu hopi coremento y cu velocidad, toch “somehow” e ta tuma “rienda” di e wega pa su ekipo, su wega mental, cu recuperacion y distribucion di bala ta efectivo, RCA asina a controla e medio campo y tambe e wega, controla tabata mas bien ‘domina e wega’. Nada tabata pasa e medio-campo di RCA, y si algo pasa mes, e defensa tabata tey pa controla. Toch halftime a bay aden cu e resultado di Bubali 0 RCA 1, e por tabata peor pa Bubali.
E segundo tempo a sigui unda e prome a caba, nos a nota cu niun cambio a wordo hasi pa e orguyonan di Nort, cu ainda tabata sin por decifra e wega efectivo di RCA. E dominio a continua y na di 50 minuut e tricolornan a amplia nan bentaha cu 2-0 pa medio di un gol di e incansabel Frederick Gomez, cu hunto cu Jean Pierre Fingal a laga e defensa di Bubali lenga ‘fo pa un largo tempo, remarcabel ta cu RCA su atake tabata mas bien hopi simpel pero efectivo cu e dos nan ey cu Bergen un poco atras.
Despues di un atake peligroso atrobe cu casi gol di RCA na minuut 51 nos a mira Ethan Tromp di Bubali na banda di cancha pa ingresa den wega, “eureka”! Husto na entrada di Tromp den e wega na minuut 53 ya Bubali a haya un chens cla den un tiro liber, Maurice Escalona a cobra un tiro duro cu e portero di RCA Joscar de Kort no por a controla y den e rebote y confusion den e “area chika” Adfer Reyes ta hinca pia pa e gol di desbentaha di Bubali. RCA ta protesta na referee sin resultado, de Kort mes tambe a keda lesiona y mester a bandona wega. E momentum di wega di biaha awor a bira di Bubali, porfin nan a haya e bala bek y na minuut 59 ta Ethan Tromp mes cu un tiro di distancia largo a banja e portero suplente di RCA pa empata e wega 2-2. E wega awor a bira duro pero toch tenso y dinamico, Bubali cu mas posesion di bala cu nan tabatin anteriormente, RCA a cai un poco pero 10 minuut despues a bons bek cu nan wega cu a duna hopi resultado. E wega awo tabata un “toma y dame” cu RCA saliendo pa busca e victoria y tres punto importante, y Bubali cu a warda atras pa hasi contra-golpi, tratando di preserva e punto aki sin gran riesgo, asina mes a tribi algun biaha pa bay “all out” pa busca e gol tambe. Cu presion grandi di RCA den e ultimo cuarto di wega pa colmo Edmar Tromp di Bubali a haya carchi cora.
Bubali asina cu un homber menos a bataya duro te final di wega pa e ‘punto di oro’ aki pa asina keda cu 26 punto den di cuarto luga riba tabla, pendiente di kiko Britannia por hasi den nan wega contra Dakota. RCA apesar di e empate a sinti mas como un derota, punto perdi sigur, nan a perde di gana, despues di e bentaha di 2-0 y tambe e dominio pa gran parti di wega, no lubida e bentaha numerico tambe depues di e expulsion di Edmar Tromp di Bubali. Na nos padece e ausencia di Erick Santos a hunga un rol ya cu RCA por a anota hopi mas gol, pero no por a completa, nan strategia si tabata hopi aserta mes den e wega aki. RCA ta keda cu 22 punto den di seis luga riba tabla, ainda tin mas bataya pendiente pa yega den e promer cuater nan. ‘Man of the match’ tabata sin duda Ethan Tromp di Bubali cu a permiti Bubali haya e bala bek den e wega y asina empata pa e punto di oro aki pa e oncena di Nort.


text:
KRALENDIJK – Un suidadano ta ekspresá tokante e situashon relashoná ku habrimentu di frontera. “A habri frontera i a habri porta mesora pa COVID–19 por drenta Boneiru.
Awó te momentu pa gezaghèber Edison Rijna i e tim di salubridat públiko sali den medionan sosial, pa pidi suidadanonan mantené distansha sosial i entre otro labamentu di man.
Na momentu ku a suavisá e medidanan i habri frontera pa turista, e peliger ta bira mas grandi pa e suidadano di e isla. Mas aun ku resultá ku algun tipo di tèst rápido pa 35% no ta konfiabel segun media riba Internèt. E tèst mas konfiabel ta esun di sanger i esaki tambe tin bia ta bai robes. Tèst ta sali negativo i despues den segundo buèlta ta resultá positivo.
Hendenan den supermarket, tienda òf loke sea ta para muchu pegá riba otro i a haña e impreshon ku tur kos ta safe, kaminda awó e peliger ta mas grandi,” e suidadano a menshoná.
Hospital
“Na hòspital tin un situashon ku mi no ta komprondé kon e direktiva òf direktornan ta funshoná.
Aki e chèns pa kontagiá hende ta mas grandi i mas aun bo trahadónan. Na entrada pues pafó, mester tin un baki ku awa i habon p’abo laba i desinfektá bo man promé ku yega serka e bewakernan i personal tras di bali pa tuma un pas pa por drenta hospital.
Bo ta kana drenta ku man shushi òf kontaminá bai paden bai pega bakteria na e pasnan apesar ku nan ta limpia nan despues. Aki bo a ekspon’é e personal kaba ku bakteria i posibel vírùs. Mas ainda e persona ku ta bini spesialista no a laba su man apesar ku no ta dun’é man, e ta mishi ku porta, bali di sita, bali di spesialista kaminda asistente ta traha i kaminda otro tambe ta bin pone nan man, papel i mas. Pues fo’i entrada mester tin algu pa laba i desinfektá bo man. Mas paden tambe promé ku bo bai e spesialista òf bali, tambe mester tin un kaminda pa laba bo mannan. Tur e despenser nan ku ta kologá na muraya kasi ta bashí, pues or abo bai bo no por desinfektá bo man. Ora ba yega na bo outo òf medio di transporte, bo man ta mishi ku porta, stür, ku tambe por hasi daño. Tin den outo un bòter ku desinfektante por yuda limpia bo man, stür i kaminda bo ta mishi.
Ku e artíkulo aki mi ke kontribuí na hala atenshon di outoridatnan pa asumí nan responsabilidat atrobe i hala atenshon di hospital pa e situashon i hala atenshon di negoshinan pa sigui mantené alerta i pidi distanshamentu fo’i otro i kumpli ku reglanan ku outoridatnan ta eksigí di nos, sinembargo nos tambe di nan,” e suidadano a bisa.


text:
DEN HAAG – Den Tweede Kamer awe a aseptá un proposishon di lei ku ta regla e suministrashon di awa i koriente na islanan BES. E responsabilidat ta kompletamente den man de Reino awor.
Reino no ta kibra e posishon di monopolio di e kompanianan di utilidat públiko na islanan BES, pero ta primintí di supervisá e eksplotashon di e empresanan mas mihó. Ta e intenshon pa laga e kompanianan traha mas efektivo.
Energia duradero
Aktualmente e suministrashon hulandes karibense ta traha riba disel i gasolio, loke ta masha karu. Si ta na gobièrnu hulandes den e añanan binidero mitar di e suministrashon di energia na islanan BES mester bini di fuentenan duradero.
Esei tambe lo baha e preisnan di awa i koriente, asina minister Melanie Schultz van Haegen (Infrastruktura i Medio Ambiente) ta ferwagt. Diferente partido no ta haña esaki basta ambisioso i a insistí pa no keda solamente na 50 porshento di energia duradero.
Hulanda ta supsidiá suministrashon di koriente i awa na Hulanda Karibense ku respektivamente 6 i 2 mion dòler pa aña. E minister ke mengua e supsidia aki den e dies añanan binidero.
Proposishonnan ku no a logra
Un moshon di Roelof van Laar (PvdA) pa hasi e tarifanan na Hulanda Karibense igual na e tarifa promedio di Hulanda Oropeo, no a logra. Un proposishon di PVV pa no duna supsidia mes mas, tampoko no a logra.
Outor Pieter Hofmann


text:
KRALENDIJK – “E mínimo di eksistensia ya pa añanan ta un punta na horizonte. Nos no por splika hende esaki mas”, e miembro di konseho insular Elvis Tjin Asjoe ta bisa. El a tuma e inisiativa di un moshon ku tur tres isla BES a aseptá.
E moshon ta apelá na e gobièrnu nobo hulandes ku mester forma ainda pa den su akuerdo di gobernashon pa Boneiru, Saba i Sint Eustatius mas pronto posibel e establesé un mínimo sosial igual na esun di e parti oropeo. E mínimo sosial ta e suma mínimo ku un hende mester pa biba di dje.
Pakiko boso ta pidi atenshon na e manera aki pa e mínimo sosial?
“A hasi basta investigashon kaba i tur hende ta bisa ku e mester bini; Parlamentario, miembro di promé i di dos Raad van Staten, e Kolegio di Derecho Humano i Ombudsman. Na 2019 e ministerionan a primintí di empeñá pa un pakete kaminda hende por sobreviví en todo kaso un luna. En bes di esei e kosto di bida a bira mas haltu ainda”, e miembro di konseho insular Elvis Tjin Asjoe ta bisa.
Boso a pidi atenshon anteriormente kaba (via e formadó i e lidernan di frakshon)?
“Ta promé bia ku mi ta aserká e lidernan polítiko asina pertinente. Espesialmente (promé minister) demishonario Rutte. Ku tur rèspèt, 14 di òktober 2010 el a bira promé minister, di e parti karibense tambe, ke men mi apelashon ta bai na Rutte tambe: despues di 11 aña segun mi a bira tempu pa mustra nos bo boluntat polítiko.
Mas miembro di Kamer a bisa ku lo trata e problemátika di pobresa mésora despues di elekshon; kiko bo ta pensa ora bo tende e pronunsiamentunan ei? Kon kreibel nan ta ainda?
“Tin asina tantu miembro di Kamer ku ta empeñá i a empeña pa Reino pero mi no ta kere ku berdaderamente nan por hasi algu. Esaki ta trata di mala boluntat di e lidernan. Nos a mira asina tantu sekretario di estado bini i bai. Nan ta yega Boneiru, ta kore rònt ku nan den bùs, e ora ei nan tin hopi empatia i ta bisa ku nan lo bai hasi algu, pero únabes bèk na Den Haag ta tuma algun moshon i esakinan ta bai den ko’i shushi.”
Pakiko e kombatimentu di pobresa ta keda atras?
Polítiko hulandes for di tempu di e renobashonnan estatal na 2020 ta konfrontá ku e pobresa na Boneiru. Pakiko tin asina tiki progreso ainda? Lesa tambe: Nuebe aña di bishita di Den Haag na Boneiru: Pakiko kombatimentu di pobresa ta keda atras?
Poko tempu ei na Boneiru tabatin e Deliberashon Interparlamentario di Reino kaminda Aruba, Kòrsou, Sint Maarten i Hulanda a papia ku otro tokante e futuro di Reino. Aki no a hasi palabrashon tokante e suèldu mínimo sosial; kon bo ta haña esaki?
“Ta eksaktamente na nivel di Reino esaki mester tabata un punto di diskushon. Tambe di e islanan CAS. Hulanda tin e papel di mama di Reino i no mester solamente supervisá finansa i gobernashon, sino tambe den e área sosial. Tambe Hulanda na nòmber di e islanan BES mester a trese un ponensia firme; nos ta haña ku mester e establesé e mínimo di eksistensia den tantu tempu i awor nos ta pronunsiá ku nos lo bai empeñá p’esaki.”
Tweede Kamer komo reakshon riba esaki a laga saku lo trese esaki den e debatenan; kompará ku algun aña pasá, bo a haña mas speransa ku berdaderamente algu lo sosodé awor?
“Masha kouteloso. Si esaki yega bon serka (promé minister demishonario) Rutte, e ora ei mi ta pensa ku e nesesidat lo bira mas kla. Ta kuantu sèn nos ta papia di dje? Si bo mira kuantu sèn ta pòmp den konstrukshon di kas, den klima, hende ku ta haña nan ku inundashon pa motibu di kambio di klima, tur esei mi ta komprondé, ta un nesesidat, pero e kasnan di nos hendenan ta inundá ku pobresa.”
Bònt di konsumidó Unkobon di Boneiru ta kontemplá en prosedura hurídiko kontra estado hulandes si e gobièrnu nobo keda posponé e introdukshon di e mínimo sosial.


text:
WILLEMSTAD – Inspektor di Salubridat Gersji Rodriques Pereira ta atmití ku algun ‘kalamidat a sosodé na Sint Elisabeth Hospitaal (Sehos), kaminda pashènt a fayesé. Pero Pereira no ke ninga ni konfirmá ku e siruhano ku poko tempu pasá a pone riba nòn-aktif Michel Berry ta responsabel pa un di e kalamidatnan aki.
E skòrsmentu di siruhano Berry a trese alivio serka e famianan di Julio Martina. El a fayesé na februari di 2013 di komplikashon despues di un operashon pa hasi stoma mas chikí, ku Berry a hasi. “Nos ta kontentu ku inspekshon – segun mi ta komprondé Sehos tambe – porfin a mira e nesesidat di intervení”, su yu hòmber Raylison Martina ta reakshoná.
Julio Martina a fayesé despues ku a bin sali ku a surgi un asina yamá ‘poortbreuk’ despues di e operashon; e ora ei zür di stoma i kuminda a bai den su barika. El a akudí diferente bia ku keho serio di doló, pero kada bia tabata mand’é kas bèk.
Warda hopi riba rapòrt di inspekshon
E famia di Martina despues di su fayesementu a entregá un keho na Inspekshon di Salubridat. Raylison mester a warda kasi tres aña riba un kontesta di inspekshon pero entre tantu e famia a risibí e rapòrt final di inspekshon. Inspekshon a husga ku Berry ‘a aktua deskuidá’ i ku nan a ferwagt ‘un aktitut mas pro-aktivo di Berry durante e kuido despues di e operashon di Martina’. No tabatin sanshon pa e siruhano.
“Komo famia nos ta konvensí ku tata a muri di un operashon mal hasí i e mal kuido despues di operashon di dòkter Berry. Nos ta haña ku e no a reakshoná adekuadamente despues di e operashon kaminda e mester a hasi esaki.”
Ainda ta trata un fayo médiko di 2009
Lisette van Tatenhove ta reprochá Berry su operashon di halblas ku a bai malu na 2009. Na 2014 e ta konta Ret Karibense: “Despues ku a saka mi halblas mi tabatin un lèkmentu, masha liter di hal a kore drenta mi barika i esaki a duna mi un inflamashon di mi peritoneo. Parumpinga m’a muri.”
Tantu e pashènt mes, komo inspekshon a manda Van Tatenhove su kaso Kolegio Disiplinario Médiko i ainda ta tratando e.
Insidente di 2 di yanüari
Anteriormente e siman aki inspekshon a laga sa ku e insidente di 2 di yanüari, ku a pone Berry riba nòn aktif, no por mir’é separá di insidentenan anterior. “E posibel daño na salu kousá pa un insidente asina i e chèns riba un ripitishon ta pone ku ta nesesario pa intervení riba término kòrtiku.”
Siruhano Berry ta bisa ku ‘niun pashènt no a muri òf sufri daño’. “Inspektor a haña bon di aktua den un insidente di komunikashon i e investigashon ku mester hasi ainda lo mustra kiko ta korekto”, segun Berry.
Outornan Leoni Leidel-Schenk i Elisa Koek


text:
Instituto Alsa Papiamentu
Instituto Alsa Papiamentu ta un organisashon “ku e vishon pa un dia Kòrsou kere, karga, kuida, krea (na) i alsa Papiamentu. Basá riba e vishon aki kere ta enserá trese i fortifiká konfiansa den nos idioma; karga, duna informashon den tur sentido di palabra; kuida, yuda mantené loke tin na herensia i realisá Papiamentu su futuro potensial; krea, investigá produsí i stimulá kreashon literario i finalmente alsa, konsientisá pueblo riba balor di su idioma.”
Èks-minister di Enseñansa i lingwista Dr. Marta Dijkhoff a lanta e organisashon.


text:
ORANJESTAD — Durante su ultimo contestacionnan den debate riba presupuesto pa 2014, prome minister Mike Eman a indica cu antayera compania petrolero Valero, doño di e refineria na San Nicolas cu desde 2012 ta cera, a acudi serca gobierno di Aruba bisando cu nan ta cla un bes mas pa sinta na mesa y discuti futuro di e refineria.
E prome mandatario a declara cu un posibel opcion lo por ta cu en berdad lo bay desmantela. Un otro opcion por ta cu Aruba mes ta tuma e refineria over y ta busca un comprado. Eman den su declaracion tabata cauteloso pa no mustra un preferencia pa cualkier opcion, pero a bisa si cu en berdad tin posibilidadnan hopi grandi pa Aruba cu lo por habri awo. Ela bisa tambe cu kico cu lo pasa lo ta miho cu e situacion den cual e refineria ta aworaki.
Desde cu e refineria a cera, Valero a uza partinan di dje como ‘transshipment area’, unda ta huur tankinan di abastecimento di petroleo na por ehempel compania Venezolano di petroleo PDVSA. For di ceramento di e refneri tabatin diferente opcion pa Valero. Un di nan tabata un cooperacion cu PDVSA. Negociacionnan pa cu esaki a dura lunanan largo pero no a conduci na niun tipo di resultado. PDVSA tabata e compania cu mas a keda menciona, pero for di prome cierre na 2009, diferente compania a wordo menciona, manera Petrobras, PetroChina, Ecopetrol y recientemente PetroTrin.
90 aña
Anteriormente Eman a declara cu durante ultimo lunanan, Valero a aserca gobierno di Aruba dos biaha, bisando cu nan no por haya un cumprado pa e refineria cu ta cera for di november 2012. Pero net ora a cuminsa prepara pa sinta na mesa, un posibel cumprado a presenta su mes y valero a pidi tempo. Awo a sali na cla cu Valero toch kier bay negocia futuro di refineria, aunke prome minister ta declara cu niun momento e compania petrolero a bisa cu e cumprado a hala afo. Toch por bisa den tanto palabra cu esaki probablemente ta marca fin di epoca di refinacion di crudo na Aruba, exactamente 90 aña desde cu Lago a habri su portanan.
Si bay sinta na mesa, gobierno lo nombra diferente comisionnan riba entre otro tereno huridico, di medio ambiente y comercial. E proceso lo ta cuValero ta bin cu proposicionnan riba kico nan ta sinti cu segun ley ta nan responsabilidad na gobierno pa loke ta e tereno y e facilidadnan riba dje. E idea e ora ey ta pa finalmente negocia un pakete completo. Aruba lo bay tin mester di conseho experto den esaki y ta pensando ya caba di envolve entre otro TNO, cu tin su oficina riba e isla.
Autor: Ariën Rasmijn


text:
Arbeidsbemiddeling en Re-integratie
(jobcenter)
E departamento di Arbeidsbemiddeling y Re-integratie, miho conoci den nos comunidad como “Job Center”, ta fungi como un puente entre e buscado di trabao y e dunado di trabao pa medio di su servicionan di intermediacion riba nos mercado laboral.
“Job Center” su meta ta pa registra y intermedia pa nos localnan subi nos mercado laboral.
Siguientemente nos ta menciona algun servicio di e departamento di Arbeidsbemiddeling en Re-integratie:
Servicionan pa e dunado di trabou:
· Registra vacaturanan cu ta disponibel riba nos mercado laboral;
· Intermedia pa e dunado di trabou pa por yega na un empleado.
Servicionan pa e buscado di trabao:
· Registra buscadonan di trabao local;
· Intermedia pa e buscadonan di trabao;
· Prepara e buscado di trabao cu tur e informacionnan necesario pa por haya y pasa den un entrevista laboral cu exito;
· Tambe “Job Center” ta ekipa cu “Adviseur Trajectbemiddelaars” cu ta traha conhuntamente cu otro instancianan priva y gubernamental pa intermedia pa personanan cu ta siguiendo un trayecto;
DPL Job Center ta percura pa e maneho stipula pa Minister di Asuntonan Social y Labor wordo ehecuta debidamente pa asina proteha nos Mercado laboral.


text:
WILLEMSTAD – Refineria Isla no por fakkel pa loko mas. Por fakkel den futuro solamente bou di kondishonnan estrikto, por ehèmpel ora tin e nesesidat industrial pa hasi esei. Esei por ta ora para e instalashonnan of ora ta bai start-up. Ademas den futuro mester informá Servisio Ambiental mesora ora ta bai fakkel. Asina Gobièrnu di Kòrsou lo manda bisa Refineria Isla den e próksimo oranan a rais di e veredikto ku korte a duna dia 1 di sèptèmber último den e kaso di SMOC a gana kontra Gobièrnu di Kòrsou relashoná ku e molèster di e refineria.
No tabata masha kla awe si Gobièrnu lo tuma e rekomendashon di diferente banda pa no fakkel mas durante di oranan di anochi. Aparentemente esei no ta posibel, pasobra ora fakkel esei ta kubri mas ku 12 ora. Ku otro palabra no ta posibel pa stòp fakkelmentu pa despues warda dia habrí pa bolbe kuminsá fakkel.
Di tur manera den e kaso di korte di kuminsamentu di luna, wes a bari tur e argumentunan di gobièrnu i Refineria Isla for di mesa. Ta di tantísimo biaha ku e kaso di emishon di polushon ta bin riba mesa i wes a konsiderá ku awor si ta basta. Es mas, wes den un veredikto amplio tambe a huzga ku ta masha kaso tabatin i ningun di nan a yuda te awor. A base di esei, el a yega na un veredikto pa duna Gobièrnu di Kòrsou 4 siman pa bin ku e lei di molèster pa Refineria Isla, pa hasi e reglanan mas skerpi i pa atendé e
normanan di polushon manera a palabra den pasado dia ku PDVSA a tuma operashon di e Refineria. Pa kada siman ku Gobièrnu no kumpli wes a pone un multa di mei mion florin te na un máksimo di 50 mion florin. E mula ku a imponé so kaba ta un indikashon konkreto ku wes tambe a fada di e kasonan konstante ku tin den korte.
Awor a keda na Gobièrnu pa instruí Refineria Isla pa tene kuenta ku e reglanan. E karta lo sali den e próksimo oranan pa kumpli ku e término ku wes a pone komo periodo pa atendé e kaso. E karta lo mester yega serka gerensia pa mas tardá dia promé di òktober ku ta djasabra awor.
Bron: La Prensa (29 september 2011)